Misual in World Cup Ti Buai Tum - Chinland Today Media\nMisual in World Cup Ti Buai Tum\nApril 13, 2010 7:46 am·0 comments\nTukum June thla ih, South Africa ramih tuah dingmi World Cup cu misual in tibuai an tum tiah theih a si. Yearners for Paradise” ih mi pakhatin FIFA pawl hnen ih Internet hmangih ca a kuat nakah Tuikum June ni 12 ih South Africa ram khawpi pakhat Rustenbury ih US leh England pawl bawhlung an sit nakih Bomb puakding tlukih ngai nuam leh zohmawi thildang a umlo ding tiih a ngan ruangah mi tampi in tuikum World Cup cu Al-Qaida leh misual dang pawlin tibuai an tum a si tiah an buaizet.\nAsinan leitlunih Football thu neihnak sangbik FIFA Secreatry General, Jerome Valcke cun tuikum June thla ih World Cup cu misual in tibuai tum khal haisehla ruahhman cia nak vekin fehtlang pi thotho a si dingih kilhim nak lam khal thazet ih tuah a si ding a ti.\nPoland Ram President, Vanzam in A Tla That\nTheihcia zovekin tihni sunah khan Poland ram President, Lech Kaczynski cu a nupi Maria leh an ram mi pawimawh dang ziangmaw zat thawn Vanzam in an tla that. Poland Foreign Minister, in a sim nakah hi Vanzam tla ah hin Poland President, Lech Kaczynski, a nupi Maria, Central Bank Governor, Slawomir Skrzypek, Deputy Foreign Minister, Andrzej Kremer,leh ralkap hotu bik khal an tla that tel tiah a sim.\nHi Poland ram Vanzam Tupolev -154 hi Russia ram Smolensk khaw kiangah a tla ih, Russia ram Smolensk Governor, Sergei Antufier in a sim nakah himi Vanzam sungah minung 132 an to ih cumi sungah Poland ram minung 85 an siih, an zaten an thi thluh tiah a sim.\nBBC in a sim nakah hi Poland ram mi pawimawh Vanzam ih tlathat pawlhi Leitlun ralpi a voi 2 nakih Russia Cozah in Poland ram minung thawngtel a that mi kum 70 a kimnak Sun nak ni hmang dingih feh an siih, Russia ram khawpi Moscow ihsi Smolensk panih an feh laiah Meiro sahzet lakah an zuangih Zanthingkung an ttaih ruangah an tla tiah a sim.\nMizan sunah Poland ram mipi cun an President, leh mi pawimawh dang Vanzam ih tla that pawl sun nak an hmangih himi caan ah an ram Prime Minister, Donald Tusk khal a mitthli a thla thuah tho. Russia Prime Minister, Vladimir Putin khalin a tuarpi thu a simih Russia ram khalah hi mithi pawl sunnak ni an hmangve.\nThailand Buai Nak\nKandung thla ni 12 ihsi Thailand ram Prime Minister, hlun Thaksin Shinwatra ih lamttang Red Shirt an timi pawlin an Prime Minister, Abhisit Vejjiva bangdingin leh hrilawk nak tuah dingih an nawrnak ruangih Thailand ramsung buai nak cun zia umlam a pan thei cuang hrihlo ih, Ralkap pawl leh Opposition Red Shirt pawl karlak ih buainak ruangah mizan sun tiangah minung 20 an thi zoih, midang 800 lenglo in hriamhma an tuar. Mithi lakah ralkap 4 an tel.\nTihnizan ihsin Red Shirt pawlleh Ralkap pawl karlak ih buainak hi a sosangih ralkap pawlin Tear Gas leh Rubber an hmangih Opposition pawlin Petrol bomb an hmangve, tihni sunih Opposition pawl leh Ralkap pawl buainak hi a liamcia kum 18 hnu lamih Thailand ram buainak ih nasa bik a si.\nHimi buainak ah Ralkap pawlin meithal khal an kappuakih, Asinan Opposition pawlin dungsip an tumlo ruangah ralkap pawl an dungsip sawnih Mizan tiangah cun Bangkok khawpi ah cun buainak hin zia umlam a pannan Chiangmai leh Udon Thani ah ralkap cah nak hman rero lai a si ruangah Opposition pawlin lamzin an zawh rero lai.\nBBC in tuizingih a sim nakah Centre for Public Administration in Emergency Situations thupuangtu cun tihni zan ihsin Opposition pawlih kutsungah Ralkap ziangmaw zat hrentar lai an si tiah a sim tiah BBC cun a simih, Asinan Ralkap hotu pawlcun Opposition pawl kutsungih ralkap um pawl an suahthei nak dingah biakawk nak an neih laithu an sim tiah a sim.\nIsreal PM Tel A Tum Lo\nKan hmai tlawngkai ni hnih ih leitlun ram dangdang pawlin Nuclear ralthuam thuhla rel tlangkhawm dingih US ram khwpi Washington ih tonkhawm awknak an neih dingmi ah Isreal Prime Minister, Benjamin Natanyahu cun telve a tumlo thu a puang.\nIsreal PM in himi tonkhawm awknakih telve a tumlo naksan hi Egypt leh Turkey in himi tonkhawm awknak ah Isreal Nuclear ralthuam thuhla relsuak dingih nawr an tum ruangah a si tiah theih a si. Himi ih tlunah Nuclear ralthuam tuahbet lo dingih tiamkan awknak pakhat Non- Proliferation Treaty (NPT) ngan ve dingih nawr an tum ruangah a si tiah zum a si.\nPM Benjamin Natanyahu in a tello ding thu puang khal sehla Isreal Cozah cun an ram ai awh in Intelligence and Atomic Energy Minister, Dan Meridor cu telter an tum thu an puang.\nNATO Helicopter A Tla\nAP News Agency in a sim nakah Mizan sunah Afghanistan ram Zabul Province ih an khawpi Qalat kiangah NATO ralkap Helicopter a tla ih minung 4 an thi, mithi pawl lakah minung 3 cu US ralkap an si tiah a sim.\nHi Helicopter tla hi Taliban pawlcun an mai kahthlak mi si thu an simih, Taliban thupuangtu, Qari Yusuf Ahmedi cun Haiz khaw kiangah himi Helicopter hi kankap a si tiah a sim. Asinan Zabul Province Governor,thupuangtu , Mohammad Jan Rasool Yar cun himi Helicopter tlaknak sancu a ceet lam that tawklo ruangah a si tiah a simve.\nUS Leh Russia in Nuclear Ralthuam Thuhla Ah Thutiam An Ngan Fel\nLeitlunih Nuclear ralthuam nei tambik US leh Russia cun an Nuclear ralthuam neihcia mi pawl timal tlang dingih thutiam an rak tuah zomi cu Mizan sunah US President, Obama leh Russia President, Dmitry Medvedev cun Czech Republic khawpi Prague ah an thutiam kam awknak nem ngetin hmin an nganfel.\nRelzo vekin US leh Russia hin himi an thutiam tuahtlang mi ah an Nuclear ralthuam neihcia mi sungih sin 1,550 veve cu caang theilo dingih ret veve ding an siih, Cumi ih hleiah Nuclear ralthuam phurhnak Motor khal 800 hnakih tamlo veve lawng neiding an si.\nTui thutiam kam awknak an an tuah mihin kum 1991 ih an raktuah cia zomi Nikum December thla ih cemzo. Strategic Arms Reduction Treaty (START) kha a pehzawm sal, dingih, Himi thutiam an tuahmi an ngan ihsin kum 7 sungah an thutiam kamawk mihi a taktak ih hmang dingin an lung a kim tlang.\nUS President, Obama cun tui thutiam an tuah tlang mihi a liamcia kum 20 lenglo hnu ih Ralthuam lan thuih thutiam an tuah mi ropi bik a si tiah a simih, Leitlunih Nuclear ralthuam nei tambik US leh Russia in an Nuclear ralthuam neihcia mi timal dingih rualrem nak thutiam an tuah ngam cu leitlun ramdang hrang khalah zoh tthim tlak a si tiah a sim.\nRussia Foreign Minister, Sergei Lavrov khalin hi rualrem awknak thutiam kan tuah mihin US leh Russia zum ngam awknak a ti lang a si tiah a sim.\nSri Lanka Ram Hril Awk Nak\nSri Lanka ram rorel nak Inn sang Parliament, Seat 225 hril suak dingin Sri Lanka ram mipi cun mizan sunah Vote an thla ih. Parliament, Seat 225 cuh dingah Candidate minung 7.620 in an cuh. Sri Lanka ramah hin Vote thla thei minung Million 14 hrawng an umih, Mizan sunih an hril awknak ah hin Opposition hotu General, Sarath Fonseka cu Cozah in thawng an thlak lai ruangah buainak a suah pang phangin ram sung hmun tinkimah kilhim nak tthazet ih tuah a siih, Ralkap 80.000 ret an si.\nTui an hrilawk nakah hin President, ttuan laitu Mahinda Rajapaksa ih hruaimi United Peoples Freedom Alliance (UPFA) cun Parliament Member hmun thum ih tthenih hmun hnih neihban an tumih, an tumtah vekih an hlawh tling a si ah cun an ram danpi Constitution khal an duhduh in an ti danglam theiding ruangah Opposition pawlcun hlawhtling lo dingin nasa zetih kham an tum.\nAn President in tu hnakih sangih thu neihnak a nei a si ah cun an ramcu mipi rorel nak a silo pangding tikhal an phangzet.\nUS Vanzam An Dawi\nAssociated Press News Agency in a sim nakah US khawpi Washington ihsi Denver panih zuang khualtlang vanzam minung 160 phurtu cu a sungih to khual tlawng pakhat in buainak tuahtum ih an theih ruangah Vanzam sungah thil ttihnung a um tiah Federal Air Marshal pawlih hnen ah theihter an siih, Cumi hnu ah thil ,um dan an zingzawi ih Vanzam parah thil ttihnung a um tiah zamrang zetin US Transportation Security Administration hnenah theihter cih an si.\nCumi hnu ah US Transportation Security Administration pawlcun Raldo nak vanzam F-16 an dawiter ih Denver Airport ah zamrang zetih ttumter a si. Thu neitu pawlin thil umdan an zinzoi hnu ah hiti vekih khualtlawng mipi ti thlaphangtu hi Qatar ram palai Washington ih Qatar Embassy ih hna rak ttuantu a siih, a kedam nawhkaang a tumih, a si nan Bomb leh thil puakthei ttihnung zianghman a neilo tiah theih a si. ziang ruangah hiti vekin thiltuah a tum ticu Palik pawlin an zingzoi laiding.\nKyrgyzstan Ram Cozah Opposition Pawlin An La\nKyrgyzatan ram Cozah cu tihni sunah khan an ram Opposition pawlin an kawpi Bishkek ih an President, Palece cu an la ih, Himi ruangah an ram President, Kurmabek Bakiyev cun a humhim awknak hawlih an khawpi leh a umnak hmunpi pawlcu a suahsanih, Opposition pawlcun Kyrgyzstan ram Cozah cu an kutsungah a umzo tiah, mizan sunah an puangih\nCozah Laangte an din cih thukhal an puang.\nAn ram President, Bakiyev cun tihni sun siimlam ah khan an khawpi Bishkek cu suahsan in an ram thlanglam Osh ah a tlanih Defence Minister in a thlunih an khawpi Bishkek ih President, Palece cu mizan tiangah Opposition pawlin an um cilh lai.\nOpposition hruaitu Roza Otunbayeva cun thla 6 sungcu Cozah laangte ih hruai awknak hnuaiah an ramcu a um dingih, Cumi hnu ah an ramdanpi tuahthat nak vekin mipi hrilawk nak neih a si ding tiah a sim. Opposition hruaitu Roza Otunbayeva hi Foreign Minister, hlun a siih, tihni sunih President Palace an lak hnu ah Opposition hruaitu cun President, Bakiger in Kyrgyzstan ram ah zianghman tuahding a nei nawnlo tiah a sim.\nHimi laiah President Bakiger ih lamttang tamzet an um ve ih, cu ruangah Opposition pawlih duhdan vekin thil an feh tluang pi thei ke maw? tihi mitam zetih thusuh awknak a si tiah BBC cun a sim.\nKyrgyzstan ramhi Asia khawmual ram laili ih um a siih, Afghanistan ramih Taliban leh Tapung dangdang pawl an do nakah ramdang dang pawlin ralkap leh ralthuam retnak hmunih an hman deuh bikmi hmun a siih. Hiti vekih an ram a buai ruangah ram dangdang pawlin ralkap leh ralthuam retnak ah an hmang thei nawn kemaw/ tihi phan a umzetih, Asinan Opposition hotu Roza Otunbayava cun Cozah thar khalah Ramdang pawlin ralkap leh ralthuam retnak ah an hmang thei thotho dingtiah a sim.\nRussia in A Thu Tiam Sut Sal Tum\nMizan sunah Russia Foreign Minister, Sergei Lavrov cun Thuthangca latu pawlih hnenah US in a kil him awknak dingih Missile Defence System a tuahbet vivo a si ah cun US leh Russia in Nuclear ralthuam an neihcia mi timal tlang dingih rualrem awknak thutiam an rak tuahtlang zomi ihsin Russia cu hnuk dawkaw salin a thutiam a sutsal ding a si tiah a sim.\nRussia Foreign Minister, cun Nuclear ralthuam neihcia mi timal dingih thutiam kantuah pimi US in a kil him awknak ding ralthuam a tuah bet thotho a si ah cun Russia khalin Nuclear ralthuam a neihcia mi timal dingih thutiam a tuah zomi sutsal dingin zalen nak a nei ih, Russia cun US thawi an thutiam tuahmi parah zumnak hnget a nei ngamlo ding a si a ti.\nRelzo vekin leitlunih Nuclear ralthuam nei tambik veve US leh Russia cun an Nuclear ralthuam neihcia mi pawl timal tlangdingin rualrem nak thutiam kandung thla ah khan an rak tuah zoih, kha mi ah khan Nuclear ralthuam an neihcia misung ihsin 1.550 veve hlon dingin leh Nuclear ralthuam phurnak Motor khal 8oo hnakih tamlo veve nei dingin an rak tiamkamaw zo.\nBritain Ram Hril Aw Cing Ding\nMizan sunah Britain ram Prime Minister, Gordon Brown cun Britain ram Parliament cu hmaithla May ni 6 ah hrilawk nak neih a si ding tiah, London khawpi ih a umnak 10 Downing Street kawtka ah a puang. Himi thu an puan nak hmunah a Cabinet Minister, pawlkhal an telkim thluh. Himi hlanah Prime Minister, Gordon Brown cun an ram Siangpahrang nu cu Bukingham Palece ah Minute 20 sung a kawm hmaisa ih Parliament dinglai tthiat bal dingin a ngen.\nTui ttum Britain ram hrilawk nak dingah hin an ram sumpai dinhmun, Tex lakdan leh bulpak hnattuan nak sumpai dinhmun pawlhi an thu cuh awk dingmi bikih ruah a siih, Prime Minister, Gordon Brown cun Britain ram,cun nasa zetin tthanso nak lamzin a pan rero laiih, himi tibuai zawng leh kalhki zawngih thilti lo dingin an ram mipi pawlcu a cah.\nHrilawk nak ding tikcu a puan ihsin Prime Minister, Gordon Brown cun Campaign khal a thok cih tlukih ruah a siih, a kaih hruaimi Labour Party cun lamzin tinkim ah diknak leh thanso nak lamzin a zawh vivo ding a si a ti.\nHimi laiah Conservative Party hruaitu David Cameron cun Britain ram tlasia duahdo tundin tthatsal nak dingah cun a tirte ihsi ban khurlaih sal a tul a si tiah a sim ve thungih, tuittum kan hrilawk nak dinghi Briatain ram hrilawk nakih pawimawh bik a si ruangah an Party mipi pawlcu Britain ram mipi hnenah thildik leh zumtlak thu thlensuak tengteng dingin a cah.\nHi an hrilawk nak dingah hin an ramih Party tumbik 3 pawlcu Live in Debate tuahter an si dingih, hiti vekih Live Debate hi an voikhat tuah nakding a si, Labour Party hi Britain ramah hin kum 13 sung rorel nak a cozo ih tuah hin House of Commons ah Seat 48 a nei. Leitlun Politician leh ramdang mithiam pawlin an thlir nakah tui dinhmun ah Britain ram Politics dinhmun an hmuhdan ah cun Party pakhat lawngin Cozah nak tuahthei ding khawpih cak an umlo men thei tiah zumnak an nei.\nIraq Bamb Puak\nMizan sunah Iraq ram khawpi Bagdad ah Bomb a puakih minung 10 an thiih, midang ziangmaw zatin hriamhma an tuar. Hi Bomb puah nak hmunhi Shia Muslim pawlih umtam nak hmun leh Shia Mulsim bawlpu, Maqtada Sadra ih pawl dinmi Mehdi Army pawlih um hmun khuarnak hmun ah a siih, hi Bomb cakzet puak hin Restautant leh minung umnak Inn tamzet a tisiat.\nKandung colh nisun khalah Bagdad khawpi ih Bomb puakah minung 41 an rak thizo. an ram hrilawk hnu ah boruak a ttha deuh vivo dingih ruah a si laiah tui naite hrawng ah Iraq ramah hin buainak leh bomb puak leh thah nawknak tamzet a thleng.\nIran in UN Member Thu Thlun Tum Lo\nMizan sunah Iran Foreign Ministry, Thupuangtu, Ramin Mehmanparast in Thuthangca latu pawl a kawm nakah an ramin Nuclear thilri a tuah ruangih ramdang pawlin hremnak pekbet vivo an tum a si khalle Iran Cozah cun a hna tuanmi a colhsan cuanglo dingih ramdang ih hremnak pekbet nakruang menah a thil tumtah mi a ttulsal cuanglo ding tiah a sim.\nIran Foreign Ministry, cun UN Member ram pawlin Iran hremnak ding a tharih an ngaihtuah rero micu a taktak ih an hmang a si khalle Iran cun a mai ramsung ah zalen nak a neiih, ramdang duhdan thun dingin Iran in leiba a neilo tiah a sim.\nRelzo vekin Iran in Nuclear thilri a tuahmi bansan a tumlo ruangah UN Member ram pawlcun nasa sinsin ih hremnak pekbet an tumih UN Member ram lakih Iran hrem nak pekbet duhlo bik tu China khalin tu ah cun UN Member ram pawlih duhdan thlun dingin remti nak a neizo.\nPakistan Ih US Embassy Ah Bomb A Puak\nMizan sunah Pakistan ramih Lower Dir District ih Timetgara khua leh Peshawar ih US Consulata cu zoti theih lo misual pawlin bomb leh meithal thawn an kap ciamco ih, Minung 3 an thi. Himi ih hlei ah himi kiang khua pakhat ih Politics ruangih minung tongkhawm awknak hmunah misual pawlin minung 38 an that.\nUS Consulate kiangah Bomb voi 3 puah a siih, Palik pawlin an sim nakah Bomb puah tupawl hin an ram Cozah tuah tlang nakih rorel tubik Pash Awami National Party pawlih lamzin zawhlai tibuai ih an hotu pabik thah an tumih, Asinan misual pawlhin an tumtah vekin an hotu pa bikcu an that ngahlo tiah an sim.\nUS Embassy thupuangtu, Ariel Howard US Embassy cu bomb leh meithal thawi kah a si tiah fiangten an simih, Asinan himi thawi pehparaw in thil pawimawh dang an siatsuah micu fiangten simtheih a si hrihlo tiah a sim. Himi US Embassy an kahnak ah hin a kiltu palik pawl thawn nasa zetin an kapaw ih, minung 3 an thiih, mithi pawl lakah US micu an tello tiah an sim.\nMisual in South Korea Lawng An Kai.\nTihni sunah khan South Korea lawng Samho Dream an timi Zineen Oil thlet fim lomi Tonne 3,00.000 phurtu cu Iraq ram ihsi United State panih a feh laiah Indian Ocean ah Somalia lawng rukhmang misual rual pawlin an rak kaiih, himi lawng leh a minung pawl runsuak dingin South Korea cun raldo nak lawng leh lawng ralkap ziang mawzat a kuat lai.\nHimi lawng sungah hin South Korea ram minung 5 leh Phillipine ram minung 19 an to ih, an zaten a lawng thawn misual pawlin an hrenglai ih, tuisun tiangah South Korea ralkap pawlhin an hmusuak thei hrihlo. Asinan South Korea Foreign Ministry in thu a suah nakah himi lawng leh a minung pawlcu Somalia ram tipi kap an thlen hlanih runsuah tengteng an tum thu an sim.\nBBC in a sim nakah himi lawng leh a minung pawl runsuak dingih raldo nak lawng leh ralkap kuat hi a thabik lo dingih buainak leh harsat nak a thlenbet sinsin a zum thu BBC cun a sim. Himi lawng leh a thilri phurh mi man hi Dollar Million 170 man hrawngih ruah a si.\nHamas Pawlin Isreal Zoh Men Tum Lo\nTheihcia zo vekin kandung zarh hmaisa ih Isreal ralkap leh Palestinian pawl buainak ruangih Isreal ralkap pahnih an thihnak Khan Younis khua cu Isreal ralkap pawlin Raldo nal Vanzam in rocket in voi 4 an kapih, Palestinian Tapung Hamas pawlin an thu hnuaiih an retmi Gaza Strip khal Isreal ralkap pawlin raldo nak Vanzam in voi 13 an kap.\nHimi ruangah Hamas pawlcun tuisun ah thusuah nak tuah in Isreal thilti dan cu Palestinian cun a zoh menlo dingih, Palestinian Cozah in Isreal hnenih kut a thlak a si khal len Palestinain pawlih duhdan silo in Isreal ih duh hril nak ruangah a si ding tiah an tarlang.\nIsreal cun Gaza a kah naksan cu Palestinian mipi harsat nak ding silo in Hamas Tapung pawlih ralthuam tuahnak factory kahsiat an tum ruangah a si tiah an sim. Asinan Hamas official pawlcun Isreal ralkap pawlin Metal Workshop, Farm, Milk, Factory leh Hamas Military Wing ram pawl an kapsiat tiah an sim.\nIsreal cun Gaza a kah naksan cu Hamas pawlin rocket hmangih Gaza ihsi Isreal ram thlanglam Hof Askol an kah ruangah kan kah venak a si tiah an simve. Himi laiah Isreal Cozah cun Palestinian pawlkom dang Hamas pawlih huat zetmi Fatah Senior Official, Abbas Zaki leh Palestinian midang minung 11 an kaih micu Bail (Aa Mah Khan) in a suahsalih, Hi pawlhi kandung zarh colhni ah khan Jerusalem leh Bethlehem khaw karlak ih Isreal ralkap pawlih Chekpoint paltlang tumih an feh laiih an kaih mi pawl an si.\n2018, 2022 World Cup zuam tum tu pawl\nNorth Korea Rocket A Tla Kek Kuai\nPoland Ram President, Hril Nak\n2014 World Cup Brazil Ah Khawi Ram Pawl An Tel / Sit Ding?\nNorth Korea Futbol Lektu Thihsi Pe


SPU2: SESSION 2 - Hre Mang\nWELCOME TO MY PAGE > 2016 MINO BIBLE STUDY > \nSPU2: SESSION 2\nUNIT 2: SESSION 2-VUTCAM LAK IHSIN MAWINAK-A kekkuai pehtalihnak ihsin runsuahmi\nSeem 27:41, 33:1-11.\n41A pa in Esau co dingmi thlawsuahnak cu Jakob a pek thluh ruangah Esau in Jakob cu a hua ih, “Ka pa hi rei a nung nawn lo ding; a thih hnuah Jakob cu ka that tengteng pam ding,” ti ah a thinlungte in a ruat.\n33:1-11, 1Jakob in Esau cu milai zali thawn an rat kha a hmuh tikah a faate pawl cu Leah, Rachel le a nusun pahnih hnenah a ṭhendarh thluh. 2A nusun pahnih le an faate pawl cu hmaisa bikah a ret; a sangtu ah Leah le a faate pawl a ret ih neta bikah Rachel le Josef a ret hai. 3Amah Jakob cu an hmaiah a feh ih voi sarih tiang a hmai leilung dai in a lu a kuun hnuah a u hnenah a va thleng. 4Sikhalsehla Esau in Jakob a hmuh tikah tong dingah a va tlan ih Jakob cu a pom; a hngawng in a kuah ih a hnam. Cule an pahnih in an ṭaptlang. 5Cule Esau cu khuadang a tang ih nunau le nauhak pawl a hmu. “Na hnenih nunau le nauhak pawl hi zoso an si?” ti ah a sut. Cutikah Jakob in, “Na siahhlawhpa keimah hi Pathian in i zaangfah ih i pekmi faale pawl an si,” ti ah a ti. 6Cun a nusun le an faate pawl an ra ih upat pe in an lu an kuun. 7Cuih hnuah Leah le a faate pawl an ra kuun; cule a neta bikah Josef le Rachel an ra ih an lu an ra kuun ve.\n8Cule Esau in, “ṭilva rual ka rak ton zomi kha ziang sullam so a si?” ti ah a sut. Jakob in, “Bawipa, na hmaiṭha ka co theinak dingah an si,” ti ah a hun ti tikah, 9Esau in, “Ka duhzat cu ka nei ve ko, ka naupa; na ta pawl kha cu nangmah in nei ko aw,” ti ah a ti. 10Sikhalsehla Jakob cun, “Cuticun a si lo pei; na mithmaiṭha i coter a si ahcun ka laksawng cu na sang hram pei. Atu cu ka parah na thinlung tluangzet in a um ih ka hrangah na mithmai hmuh cu Pathian ih mithmai hmuh bangtuk a si. 11Zaangfahte in na hrangih ka rak kenmi laksawng cu co hram aw; Pathian in i zaangfah ih ka ṭulmi pohpoh cu i pek a si,” ti ah a ti. Cutiin Esau ih a san hlan lo a hneek zok rero. Cule Esau cun a saang.\nNa nauhak laiah ziangvek atthlak el awknak ah na tawng dah? Milai zokhalin kan duhdawtnak duhdawttu thawn thin na ko in kan el aw, kan to aw theu, pehtlaih awknak siatsuah ruangah thinlung kuai le thin nuam loin kan um theu.\nQ1. Seem 27:41, Ngaidamnak hnakin thincin (ngaidamlo) hi ziangruangah a awl sawn asi pei?\nNa relsuak thei lo mi tla asi thei, na thinna ko a lo tuahtu an um dah maw? Na ruah lo pi, tumtah lopi in midang thinnatnak na tuahmi a um maw?\nQ2. Seem 33:1-4. Tangdornak nun langter dingin ziangmi harsatnak in a lo dawnkham?\nKum 20 hnu ah Jacob kha tangdornak nun a langter.\nNangteh na nunah tangdor cuh in na nun tikah na pehtlaihmi milai thawn pehtlaih in ziangvek danglamnak a thleng ding?\nQ3. Seem 33:5-11. Milai thawn kan pehtlaihnak a siat tikah remtha loin kan thuhmen tikah ziangvek kan cang theu?\nMilai na pehtlaihmi karlak phardawl vekin nan pehtlaih awknak dawnkhamtu a um maw? Phurdawl phen ah mi siatnak cing ringring in siseh midang kap rero in siseh na um pang maw?\n· Pathian kawhnak aw ngai in na nunnah tangdornak ziangtin na langter ding?\n· Pawnlang thleng awknak in mi bum hlah aw, Khrih na sungah lalnak pe aw la a mah in lo thleng seh.\n· Ngaidamnak cu a palhtu parah OK ti men asilo an mawhpalhnak kha lungsungah ret nawn lo, thincin nawn lo khi asi sawn.\n· Nitin ten na thinlung sung muril nangmah le nangmah tuzarh sung dap aw fel awla, tangdornak in na pehtlaihmi milai hmuahhmuah ngaidam lomi nein awn lo in nunpi aw.\nQ4. Siar aw-Mathai 18:21-35.\n· Ziangsi ngaidam harsa na ti bikmi, ziangruangah?\n· Pathian in a lo ngaidam taktak asi ti zum harsa na timi a um maw, ziangruangah?\n· Tu zarh sungah na pehtlaihmi na ngaidam tulmi, ngaidam na dil tulmi zosi ruat aw?\nNitin Bible siar aw: Ni1, Seem 25:19-34; Ni2-Seem 26:1-33; Ni3-Seem 26:34-35, 27:1-46; Ni4-Seem 28:1-22; Ni5- Seem 32:1-32; Ni6-Seem 33:1-20; Ni7- Seem 11: 1-40.\nUNTI 2 SESSION 2.docx\nDec 6, 2016, 11:10 AM


Mah le mah Humkham cetcang theihnak Daan thar an suah - Falam Online Media\nMah le mah Humkham cetcang theihnak Daan thar an suah\nKawl ralkap ralhrang pawl in mipi duhdah zetih an dekcawk ṭheumi ah mipi lam in mah le mah humkhamaw in a ṭuldan vekih cetcang theinak Daan thar cu CRPH in March 14 ah ca in a suah.\nFebruary 1 ih kumpi cozah thuneihnak latu Kawl ralkap pawl in mihring pianvo pahbal in daiziar ih duhphorhnak neitu mipi an kap that ringring hlei ah mipi` Inn le Lo tiang an siatsuah sak ṭheu.\nCuvek lakah mipi ih pianvo a si mi zalennak hum thei ding hrang tumtah in CRPH in ca a suahmi a si ih cuih ca cu bung 5 ṭhen in tarlang a si.\n1. Atui` Myanmar rampi ukhruainak ih hruaitu dik cu rampi President U Win Myint, rampi thuron Daw Aung San Suu Kyi, lailak VP U Man Win Khaing Than le CRPH (ပြည်ထောင်စုလွှတ်တော်ကိုယ်စားပြုကော်မတီ)pawl an si.\n2. Daan lo ih rampi Ukhruai thuneihnak latu Kawl ralkap cu ralhrang pawlkom pakhat an si tiah CRPH in a phuang zo.\n3. Mipi pianvo zalennak daan pahbal in ahrang zawng ih cangvaitu hriamhrei keng palai pawl siseh, bulpak zawngih cangvaitu siseh, rampi cozah hnaṭuan dinhmun in hlonhlo an si zo.\n4. Rampi thuneihnak latu Kawl ralkap seseh, an mai` hmanfung pawl siseh, mipi cozah hnuai ih umlotu hriamhrei keng pawlkom siseh, cupawl ih palai pawl khal mipi hrem in ahrang zawng ih an cangvai a si cun atui a nung mi Daan vekin mipi lam in mah le mah humaw thei nak Daan/pianvo nan nei a si.\n5. Curuangah bupak in siseh, veng-khuate-khuapi zawng khalin siseh mah le mah humaw thei dingih cangvainak a um mi hmuahhmuah cu sual tuah ah siar telh a si lo ti thu theihternak kan nei a si.\nအကြမ်းဖက်မှုကျူးလွန်ခံရလျှင် ပြည်သူများအနေဖြင့် ဥပဒေနှင့်အညီ မိမိကိုယ်ကို ကာကွယ်ခုခံပိုင်ခွင့်ရှိကြောင်း အသိပေး ထုတ်ပြန်ွြင်း\n← Falam ih Kaihkhih tuar kan unau 3 dinhmun\nYangon ramṭhen, Hlaing Tharyar myo ah Martial Law an phuang →


Hakha Le Thantlang Ah Nauhak Tlawng Ap An Um Lo Ruangah Tlawnginn A Thing Reprep, Thla A Hrang Pang Ding Ti An Phang – Meifar\nHakha Le Thantlang Ah Nauhak Tlawng Ap An Um Lo Ruangah Tlawnginn A Thing Reprep, Thla A Hrang Pang Ding Ti An Phang\nRalkap in June 1 ihsin nauhak pawl tlawng an kai thlang ding an ti. Myanmar rampum huap ih tlawnginn zaten an ong thlang ding. Tuisun May 24 ihsin tlawng hmin pek a theih tin an phuang nan Hakha le Thantlang ahcun nauhak hmin pe an um lo ruangah tlawnginn a thing reprep thluh.\nThantlang ah nauhak tlawnginn 5 aum ih nauhak hmin pe zohman an um lo. Thantlang ih tlawngta nauhak nulepa pakhat in “Thantlang ih cozah tlawnginn pakhat ah nauhak hmin pe zohman an um lo ruangah tlawnginn tawh an kalh. Thla a hrang pang ding ti a phang um” a ti.\nHakha ah High Schools 4 le Middle Schools 4 aum ih tlawngta nauhak hmin pe an um lo ruangah a reh reprep. Hakha tlawngta nauhak nulepa pakhat in “Ramdang pawl lakah kan ram cu dunglam ah kan um, khua kan tlai ruangah kan zuam zet laiah ralkap pawlin thuneihnak an la cu bei a dong zet.\nA hlan ralkap pawl ih in rak uk lai khalah fimthiamnak a niam tuk, tukhalah a niamsal ding. Covid-19 ruangah nikum cu tlawng an kai thei lo, nauhak pawl khal seherh an um zet nan ralkap pawlin diklo zetin thuneihnak an lak ruangah kan cohlang thei lo” a ti.\nTualsung mi pakhat in “Chinram sungah CDM lut an tam tuk ruangah tlawngta nauhak hmin pe an um asikhallen an sinpi cuang zik lo” a ti. June 1, 2021 ah ralkap pawlin Myanmar rampum huap tlawnginn zaten an ong tum nan tlawngta nauhak hmin pe an um ngutngat hrih lo. (Khonumthung Burmese)\nMyanmar Miss 2 An Tlung Ngam Hrih Lo\nAung San Suu Kyi In “NLD Cu Mipi Hrang Dinmi A Si Ruangah Mipi An Um Sung Cu Aum Ringring Ding” A Ti


Posted by salaihute on February 26, 2012 at 4:30 PM comments (0)\nPaul ih a theih fiang mi thu pathum.\nPosted by salaihute on February 12, 2012 at 9:00 PM comments (0)\nPAUL IH A THEIH FIANG MI THU PATHUM\nPaul hint hi tampi theih mi cu a nei ko. Cu mi lakah hi 2\nTimothy 1: 11.12 sungih a theih mi vial hi kan thazang laknak dingah\nle kan cawn dingah kan zoh tlang ka duh.\n1.A hnatuan ding a thei\nPaul cun Zentelpawl hnenih\nthuthangtha sim tu ding ka si a mah le mah a thei aw. Phundangih kan\nsim a si le a hnatuan ding diktak a thei fiang a si. Paul ih a hnatuan\nding mi a theih fiang thu hi ngai nuam le cawn tlak a si. Minung cu\nzokhal kanmai hnatuan ding mi kan theih feng lawngah cuihna ah cun kan\nhmang aw thei a si. Kan tuan ding mi hna thei loih kan um ih a rem\ncangcang tuan mai tu kan si ah cun mi hnawksak ah kan cang thei.\nCuruangah zumtu kan tuan ding mi hna hi Paul bangin theih tum uh\nsi. Zumtu tampi cu mai hna thei fing lo kan tam tuk a bang. Kan tuan\nding mi hna kan theih a si ah cun cui hna parah lungawi zet le,tha\nthozet in kan tuan thei ih,cuihleiah mi ih an tuan lo khal le kan\nngawn thei lo. Asan cu kan mai hna a si ruangah. Zumtu nangteh ziang\nsi maw na tuan ding mi hna cu. Na tuan ding mi hna na theih feng hnuah\ncun mi dangpawl tuan dingah tun hlah law nangmai hna a si kha.\n2.A zum mi\nPaul cun a zum mi a thei fiang tuk. Paul hin a zumnak\nsi lo in a zum mi a si fiang zet ih a thei mi cu. Cui a zum mi cu zo a\nsi, ziang a si ti a theih feng ruangah dung sip a tum lo ih, a zum mi\ncun cahnak a pe theu a si. Paul in a zum mi a theih feng ruangah\nziangvek a parih a thlen hmanah ningzahnak fate hman a nei lo.\nZumtu nangteh na zum mi na thei fiang ve maw? Zum mi kan theih\nfeng lo cun cahnak kan nei mal ih a tul lo mi khal ah kan ning tla a\nzak ciam co. Ka zum mi in ziangvekin keimai ruangah ah a tuar ti\nle,ziangvekin keimai ruangah minung dan ih mual phonak a tuar ti kan\nthei lo thu a si. Cupawl cu ka zum mi pa in a tuar thluh ti theih cun\namah ruangih ningzaknak tipawl hi cun in buaiter nawn lo ding.\nKan zum mi kan theih feng cun kan ral khal a tha ih, amah khal kan\ntan thei. Curuangah kan zum mi thei fiang dingin thlacamnak thawn\nBawipa naih uh si.\nPaul hin Pathian cu a rinum a si ti fiang\ntukin a thei. Pathian rinumnak a theih feng tuk ruangah a hnenah thil\nziangkim in a kawlter a si. Pathian rinumnak theih hi ziang tlukin a\nthupi ti cu Paul ih nundan hin kan thei thei. Zumtu tampi cun Pathian\nrinumnak hi kan nunnak taktakin kan tem lo. Pathian cu ziangtik lai\nkhalah a rinum a si.\nZumtupawl in Pathian rinumnak kan theih feng ruangah a hrangah\nkan rinum thei ve a si. Zumtu rinum lopawl khi Pathian rinumnak thei\nfiang lopawl an si theu. Kan Pathian rinumnak kan theih feng mi hin\nkanmah ah thlangamnak maksak in thlen a si. Vawi tampi thinphang le\nhelhkam emem ih kan buai ciamconak hi Pathian rinumnak kan hngilh pang\nruangah ah a si theu. Pathian cu ziangtik lai khalah a rinum ringring\na si. Cucu hngilh hlah uh si.\nEvan Lal Eng Lian\nLeitlun ih tleunak\nPosted by salaihute on January 28, 2012 at 7:30 PM comments (0)\n14“Nannih cu leilung pumpi hrangah tleunak nan si. Tlangpar ih tohmi khua cu thuh a theih lo. 15Zohman in mei-inn an van tikah khengkuum an khuh dah lo. Mei-inn vannak tung parah an vang. Cutiin inn sungih a ummi zate hrangah tleunak a si. 16Cubangtuk in nan tleunak cu mi hmaiah tleuter ding nan si. Cuticun thil ṭha nan tuahmi cu mi in an hmu ding ih vanih a ummi nan Pa kha an thangṭhat ding. Matthai 5:13-16\nZiang vek tleunak ha na si? Nang mahten na sut aw dah maw? Na tleunak hi midang in thaten le felfai ten zoh lawng ah an hmu thei mi na si maw? Lolen, khan sung ah na lut veten khan zaten a tleu theh mi tleu nak na si maw? Khui tawk kan um khal ah Christian pawl cu a tleu zet mi mifar kan si a tul. Fate zet mi a si hman ah a kang ring ring mi meifar kan si ding kha a thu pi zet.\nA thim mi kha tleu ter ding ah cun kan mah hi a tleu tu kan si a tul. Cu lo cun Pathian ih thlawsuah pawl kan hmu thei lo ding. Pathian in kan nunnak ah ziang si tuah a duh timi hi fiang ten le tha ten kan hmu thei lo/ thei thei lo. Minung thinlung ah Thlarau Thianghlim in hna a tuan ding timi le Pathian hnen ah rinsan um zet mi a milai pawl si ding in Pathian in a duh. Pathian in kan hnen ihsin ziang hman hei mi a nei lo. A mah rinsan ding lawng kha a si.\nZumtu na si cun Pathian hrang ah special zet mi na si. Pathian ih inn sungsang na si, Thlarau Thianghlim in a lo um pi ih a tleunak in na sung ah a tleu a si. Na hna tuan nak ah, na tlawng kai nak ah, na inn sungsang ah Pathian in na ruah ban lo in hna a tuan ding. Kan lam ih kan tuan ding mi cu a tleu nak kha hmun tin kim ah tleu ter ding kha a si.\nBawipa hi tawk ah ka um, ka nunnak ah na duh bang in hna tuan aw, na duh mi in run sim aw, tin thla kan cam ih kan ap aw ah cun Pathian in kan hnen ah hna a tuan ding. Pathian in a zumtu a fale pawl hrang ah hnatuan ding in a man ring ring.\nLeitlun ih tleu nak si ding ah Pathian hnen ihsin tleunak meifar na sung ah vang ter aw.\nPathian hnin thangthat in um ko seh.\nPathian ih missionry kan si.\nPosted by salaihute on January 28, 2012 at 7:25 PM comments (0)\nPathian ih missionary kan si.\nZumtu na si ah cun a sunglawi zet mi Bawi Jesuh ih taksa pakht na si ve. Pakhat cio in maw,mitam pi komin maw, ziangvek va si khal ah kan hnen ih Pathian a duh mi cu hi leitlun ah Pahtian ih tleunak cu mi hmuahhmuah hnen thleng ding in sim ding, tleu ter ding hi a si. Mi tam pi in Biakinn ( church ) cu social tuah nak, tawng aw khawm nak men ah an ruat. Bibe in cutin a sim lo. A can can le biakinn kan feh tik ah, thangthatnak hla sak, thlacam, sermon ngai, fellowship tuah le biakkhawm, cu theh in kan tlung men ih kan nunnak ah ziang hman tha zang ngah mi tla kan nei lo. Zarhtin ten kan tuah ring ring ih a rei cun kan ning mei. Kan hrang ah khawm timi hi san a nei lo. Ziang ruang ah kan khawm, ziang ruang ah fellowship kan nei timi hi mi tampi in kan thei lo. Vitamin a sam ring ring mi vek a bang.\nBawi Jesuh in nunnak thuthangtha cu sim ding in kan hnen ah tuanvo tum pi in pek a si. Hi kawh nak cu missionary pawl hrang ah lawng a si lo, zumtu kan zaten hrang ah a si. Kan mission field cu ram dang ah missionary thlah lawng in a tawk lo ih kan inn sungsang, rualpi, hnatuan pi, kan biakinn, kan community, mino pawl, nauhak pawl, nubu pawl, upa pawl, an zaten hi kan mission field an si thluh. An zaten hnen ah Bawi Jesuh ih thuthangtha sim ding kan si. Kan unau, mino tete pawl biakinn an pan lo ih leitlun nuam nak ah an tlan len tikah ziang ruang ah zu le sa le leitlun nuamnak hi an thlah thei lo ti hi ruat ding tam pi a um. Hruai tut ha an nei lo ruang ah maw? An nun sung ah Pathian thu in a khat lo ruang ah maw? Zumtu an si ko nan rundamnak an ngah lo ruang ah maw? Ti hi thu tampi ruat ding a\nBawi Jesuh van ah a kai hlan ah, a dungthlun tu pawl hnen ah 19Curuangah feh uhla miphun hmuahhmuah ka dungthluntu va siter uh; Pa le Fapa le Thiang Thlarau hmin in baptisma va pe uh, 20Cule ka thupekmi hmuahhmuah thlun dingin va zirh uh. Hngilh hlah uh, san a cem lai hlanlo nan hnenah ka um ringring ding,” tiah a ti. Matthai 28:19-20. A ti vekintuni ah tla Bawi Jesuh cu kan hnen ah in um pi a si. Kan mah ten cangvaih dingin in tan ta lo. Thlarau Thianghlim kan hrang ah in pek a si. A can can ah cun kan thin har, kan beidong, kan riahsia can ah Pathianin in tansan si ke maw? Pathian khui ah na um? Tiin kan ko, kan au thew. Pathian cu kan sung ah a um ring ring a si. Thla kan cam tik ah a thei lo ding phang ah maw, a aw thei duh ah maw, kan au, kan hawl thew. Kan thinlung ten thla kan cam mi hi Pathian in a thei thluh a si. Kan hmu thei lo khal le kan hnen ah a um ring ring timi hi zumnak ( fath ) a si. Zumnak timi cu Pathian in a tuah thei timi kha zum si lo in Pathian in a tuah ding timi kha theih a si. Curuang ah kan nunnak ah Pathian in nasa zet in hnatuan a duh ruang ah kan thin lung sangkaa ongin in fialmi kha tuah uh si.\nHi leitlun pi rundam si ding ah kan nih tla a tuan tu pakhat kan si ve hi a va sunglawi so. A tluk mi pawl tho ter tu le, a thei hrih lo pawl thei ding ah, nunnak thar ngah nak ding ah le a thuthang tha sim tu si ding ah Pathianin tuanvo in pek a si. Ziang kim kan tuah tik ah rinsan tlak kan si hi a tul zet. Culawng ah Thlarau thianghlim in mak zet in kan hnen ah hna a tuan thei ding. Nan hnen ah kumkhua in ka um ding timi thukam vek in tu ah tla kan hnen ah a um rero a si. Nang teh na nunnak ah na tep ngah zo naw?\nSemtirnak bung 14 rel khawm mi ka lo hlawm.\nPosted by salaihute on January 21, 2012 at 11:35 PM comments (0)\nPu Thu Mawi tei inn ih bible study kan tuah mi ka lo hlawm ve. 1/21/2012 8:00 pm to 9:30 pm.\nTuzan bible study cu Semtirnak bung 14 a si ih kan hlawk nasa. Thazang ka ngah mi te lo hlawm ve ka duh. Lot cu a mah duh zawng lawng zoh in Pathian ih duhzawng a zoh nawn lo ruang ah a um nak ah harsatnak lawng in a khat. A mit ih hmuh thei mi lawng hi tha tawk ah a ruat. Sodom le Gomorrah khua cu mit hmuh ah cun an tha zet nan nikhat ni ah cun a hlo ral thluh. Nitin kan nunnak ah hril ding tam pin kan nei ve. tusan ah Sodom khua cu kan thin lung a si. Kan hril sual ih buai nak le harsatnak kan tong ah cun Pathian hnen ah kan sir aw sal ding ih lungawinak kan ngah sal ding.\nLot cu a pu Abram a hlun ring ring ih thlawsuah a nga ring ring. A pu hnen ihsin a tlan veten harsatnak le buainak a tong cih. Nitin kan nunnak ah Pathian thawn kan feh tlang a si ah cun kan lam a tlung ring ring ding. a mah hnen ihsin kan tlan cun harsatnak in kan nun a khat ding. Melchizedek hi Pathian in puithiam a si ih Siangpahrang tla a si. Abram in then hra then khat a pek ti kan hmu thei. Then hra then khat hi Pathian ih ta a si ih Pathian hnen ah pek ding kan si. Siang bawipa in hitin a ti dah. Nikhat ah Van Lasi hrang ah peanut pawl cabuai par ah ka ret. Cumi sung ihsin pakhat a lak ih kei mah in pek. Cumi in pek mi te hi ka lung awi zet. Pathian tla cu vek a si ve. Kan neih mi sung ihsin then hran then khat te kan pek kha a lung a awi tuk.\nAbram in Lot a run ti kan hmu thei. Siangpahrang pali pawl in Sodom an lak hnu ah Abram in a va feh in pacang hlir 318 thawn an va do tik an neh. An ral pawl cu an tam zet nan Abram hnen in tang tu pakhat cu an zaten hnak in a tam sawn. Cumi cu Pathian a si. Tu tla hi kan hnen ih tang tu Pathian cu leitlun hnak in a cak sawn a si.\nPathian thawn pawl kom aw tu cu thlawsuah tam pi an tong ti thu hi cabu sung in kan hmu thei. Tuzan ah Pathian thu ngai ding in kan ra pawk cio tik ah Pathian in thlawsuah tampi in pek a si ti mi kan hmu thei. Lot le Sodom khua bang in leitlun nuam nak ah minung tam pi cu an tlan leng rero ih buainak an tawng rero lai a si. Hmai lam ah teh zo ha na hril sawn ding.\nCule Kan pastor Uk ih a sim mi pakhat ah, Berian mi pawl cu thuthang tha sim tu pawl an rat tik ah thu dik an sim maw sim lo ti thu kha bible tha ten an zing zoi ta ring ring ti kha a si. Kan nih tla Pathian thu kan ngai tik ah thusim tu pawl ih sim mi kha a dik maw dik lo ti kha bible thawn check ring ring a tul. Berian mi pawl cun Pawl ih thu sim mi khal bible pawl a kaih le kaih lo an check fing fing a si ti kan hmu thei. Curuang ah Pahtian thu ra sim tu hmuah hmuah kha a nih cu a tha zet, a nih tla a tha tho tho ti ding kha si lo ih bible thawn check fing fing ding a si.\nTuzan midang pawl an tlun hnu ah Dr.Ting Htay ih Genesis bung 3 zirh nak malten ka vun ngai ih Eden sung ih a um mi hmuah hmuah hi a tha thluh a ti. Even a tree of good and evil hman hi a tha tin a zirh. Cumi lawng si lo in kan Pastor Uk thuzirh mi pawl hi a sual tin a ti cu teh. A tlun ih ka ngan mi pawl ah a sual mi a um maw? Pathian thu lawng lawng si lo sawm. Minute pahra te sung ka vun ngai hman ah zirh sual ti thu ka thei cih.\nBible kan check ding fing fing hi a va tul so. Kan ti rero bang in zirh sual pawl hi an va tam so. Pastor Pa Uk ih a ti bang thu thang tha sim tu, van ram thu sim tu pastor kan neih hi a va sung lawi so. Hmaizarh len Pastor Uk tei inn ah a si ding ih Thukam thar bung 15 kan zoh khawm ding. zaten ra pawk cio ding in ka lo sawm.\nPathian hmin thangthat in um ko seh\nPathian in hngak hrih aw in ti.\nPosted by salaihute on December 26, 2011 at 6:15 PM comments (0)\nKan tulcan te it thil kan ngah thei lohli lo ih kan hngak hi a har zet ka ti. A can can le minute 5 te hngak khal hi a rei thei zet. Harsat kan ton can ah, Pathian kan tul zet can ah thla kan cam kan ko rero nan Pathian in hngak hrih aw in ti. Cuti vek can ah kan nih cun answer ngah mei sehla kan duh. Sihmansehla Bawipa in Saam hlabu sung ah hitin a ti.\nSaam 27:14 Bawipa cu hngak uh; cak uhla, raltha in um uh; Bawipa cu rinsan uh.\nPathian in hngak hrih aw in ti tik ah kan um nak kel, kan tuah mi kel te kha tuah rero in Pathian in ziang si a duh, ziang mi si a tumtahmi ti kha hngak ding a si.\nZiang ruang ah Pathian in hngak hrih aw in ti?\nHarsatnak kan ton can, thil kan tul zet can ih hngak hi a har zet cuang. Sinan Pathian in kan thlacam hi ziang ruang ah in amen hrih lo ti hi kan theih fiang a si ah cun a mah kan zum thei ding ih a mah ih can kha kan hngak htei ding. A can can le hmai ah feh vivo ding hi kan ngam lo, Pathian in kan hrang ah tumtah nak a nei. Sinan cui tumtah nak hmun thleng thei ding ah kan thinlung, kan ruah nak a dik lo mi pawl,rem sal ding ah in cawl ter ih chance in pek. Sual kan tuah mi pawl silo len ruah nak tha lo kan ruat mi pawl lo len thil tha lo kan tuah mi pawl kha rem ding in Pathian in a duh. Kan nun hlun kha tanta in nun thar thawn feh ding kha Jesuh in a duh mi a si.\nDavid cu siangpahrang si ding in a nauhak lai ihsin hriak thih asinan, can tampi hramlak sung ah Saul kut sung ihsin tlan in a um. Harsatnak phun kim sung ihsin David kha training a pek rero. Hotu pakhat si ding ah a rem rero. Pathian hnen ah rinsan nak a nei vivo ih ziang kim a tuah tik ah Pathian kha a rawn ta ring ring. Pathian thu lo in ziang hman a tuah lo. Can a kim tik ah Pathian in siangpahrang si nak tohkham cu a pek.\nDavid vek ih kan nih tla Pathian in training tampi in pek ve. Kan hnatuan nak ah boring tuk maw, a mah kan rinsan lo mi kha rinsan ding in, a mah kan rawn lo mi kha a mah rawn ding in harsatnak hmun ah in ret. Sinan nikhat ni ah a tumtahnak hmun ah in thlen pi ding a si. A thlawsuah tampi in pek ding a si.\nKan zumnak in thang so ter.\nKan duhmi hmuah hmuah in pek thluh sehla a mah kan rinsan nawn lo ding. Zumnak in kan feh nawn lo ding. Abraham vek in Pathian nih ka lo pek ding timi kha kan hmu thei lo khal len zum ding a si. Pathina in a thukam mi a pelh dah lo.\nZiang tin kan hngak ding?\nKa nau Mee Nge sizung ah nau neh ding in a um lai ah hngak nak hmun ( waiting room ) in ka rak hngak. Tunu te Pathian in in pek ding timi zumnak thawn ka rak hngak. Cuvek thiam thiam in kan nih tla Pathian hnen ah kan thin lung hawi in waiting room in kan hngak ve a tul.\nThin saute, daiten le rinsan ten hngak aw. Hi pawl hi Pathian ih thu ngai tu pawl hrang lawng a cang thiei mi a si. Pathian in kan thatnak le kan hrang ih a tha timi lawng a tuah timi kan thinlung sung in thei sehla, a tikcu le a can kim tikah a thlawsuah kan co leh ding ti hi kan zumnak a si. Pathian thu sung ah kan nemhnget a tul. Bible hi kan nunnak ih lamhruai tu a si. Nitin ten Bible kan siar ding ih a duh zawng kha bible sung ihsin in lang ter dingih, a dik nak lamzin kan thlun thei ding.\nA mah rinsan in confident nei zet in kan hngak ding. Pathian hnen ah kan ap aw hnu, a duh zawng in kan nun kan hlan hnu cu a ma kha confident nei zet in kan rinsasn thei. Ziang tik ah ziang tuah ding hi a thei tuk mi Pathian a si. A duh zawng in thilcang ding in a tuah ring ring. Kan nih ih kan tuah ding mi cu a mah kan zum ding ih a mah lam in hruai ding kha thei hi a si.\nCan tawite sung lawng kan hmu thei.\nAmerica a fast food a tam tuk. Drive thru le zamrang ten check-out tuah thei nak a tam tuk. Traffic ah minute malte sung hman kan hngak peih lo. Ziang kim hi a rang theibik in kan duh. Kan thlarau hrang cun cuvek rang kha a theih nawn lo. Pathian in a tikcu ah thil a tuah ding tin a mah kha rinsan ding in Pathian in a duh. Pathian hnen ah rawn lo in minung le a dang dang hnen ah kan rawn. Lamzin na hlo tik ah minung pa 3 hnen ah direction dil awla phunthum in an lo sim ding. Minung ih kan ruat nak cu an bang aw thei dah lo. Minung cu kan rawn a tul can tla tampi a um ko nan Pathian kha hmasa bik ah ret in a mah rawn ring ring ding kan si. A mah lawng ih thil hmuahhmuah a thei a si. Pathianin in hngilh a si ding, tutiang ziang hman in sim hrih lo tin kan ruat can te ah Pathian cu kan kiang ah a um ring ring a si.\n2 sansiarnak 16:9 Bawipa cun a mah rinsannak thinlung a neitu hnenah thazaan cak pe dingin leilung pumpi hi a zoh ringring a si.\nKan hngak ruang ih thiltha kan nga mi.\nKan lamzin a tluang ding ah le kan tul mi pawl in pek ding ah Pathian kan hngak tikah ziang ha kan ngah? hmaisabik ah thinsau ten a hngak tu pawl ih thlacam cu Pathian in a thei. Saam 40:1 Bawipa bomnak cu ka hngak ringring. Cule i run ngai ih ka aunak a thei. Cule ziang tuah ding mi fiang ten a im cu rin an nih in an thlun thei ding.\nSaam 25:4-5 Mawi Bawipa, na lamzin i zirh aw; Na lamzin cu i theih ter hram aw. Na thudik vekih nung dingah i zirh aw; ziangah tile nangmah cu i ruutu na si. Sunvu te nangma ka lo hngak.\nKan zumnak in hnget ter. Thiltha kan tuah suak tikah kan mah le kan mah kan rinsan aw ih kan zumaw zet. Cuti vekih Pathian in a hnen ah rinsan ding in duh. Ziang si in sim duh, ziang si a duh zawng tihi ngai ring ring ding kan si. Cutin kan um tik ah mi hmuahhmuah ih pek thei lo mi hnangam nak, lungawi nak, cahnak pawl Pathian in in pek ding a si. Pathian cu a thu kam mi pawl a siat dah lo ih, a mah a arinsan tu pawl hrang ah thil tha a tuah ring ring a si.\nIsaiah 49:23 Siangpahrang pawl cu nan hrangah pa bangtuk an si dingih, siangpahrang bawi pawl cu a lo tuamhlawmtu nan nu bang tuk an si ding. Nan hmaiah an lu an kuun dingih a lo tihzah ding. Cutiah kei mah bu Bawipa ka si kha in thei ding; keimah bomnak a hngak tu pawl cu an bei dong lo ding, tiah a ti.\nPathian in thlawhsuah in pek hram seh. zumnak in nghak uh si. Amen!\nPosted by salaihute on December 11, 2011 at 1:00 AM comments (0)\nPosted by salaihute on December 4, 2011 at 11:05 AM comments (0)\nYouth Mission Concert\nPosted by salaihute on November 14, 2011 at 10:45 PM comments (0)\nACBC Mino ih tuahmi youth mission concert cu tuzarhte ni 11/10/2011,\n7 pm - 10pm ah tuah ding a si.\nACBC music group le kohhran dang dang ih music band pawl thawn thangthat nak hla sak ding kan si.\nhimi kan tuah sung ah sum khawn nak tla a um ding, rawl thaw thaw tla man awl ten lei a theih ding. Sermon CD tla a ngah thei ding.\nbible study pu hau tei inn ah\nPosted by salaihute on October 31, 2011 at 10:50 PM comments (0)\ntuzarh sat zan bible study cu kan secretary pu hau lian tei inn ah a si ding.\ngenesis bung 9 kha rak siar cio ding in ka lo sawm duh.\nkhawm thet in choir zir nak a um cih ding ruang ah tuanten ra pawk cio ding in ka lo sawm bet.


Wow! Benjamin Sum Nih A Fans Hna Le Amah Dawtu Sin In Phaisa A Hmuh Mi Dihlak A Langhter. A Tam Ko – Chin World News Evening\nWow! Benjamin Sum Nih A Fans Hna Le Amah Dawtu Sin In Phaisa A Hmuh Mi Dihlak A Langhter. A Tam Ko\nSeptember 15, 2020 Salai Van Theihtlei\nMyammar Idol Season-4 zuamnak ah pathumnak si mi Benjamin Sum nih a fans hna le amah dawtu hna siin phaisa a hmuh mi dihlak a vun langhter mi cu a tam kho taktak khi si. A tanglei bantukin Benjamin Sum nih amah dawtu hna le a fans hna sinah lunglawmhnak a langhter. Phaisa a hmuh mi dihlak zong zoh khawh si.\nBenjamin Sum: Counting Blessings: A hmaisa in duhdawtmi nu le pa, u le nau nan zaten Pathian in thawsuahnak lo pe hram seh! Tu ih ka post mi hi Zuamawknak theh ih in duhdawttu pawl (Summers) in in duhdawtnak zangfahnak langternak ih in tuahsakmi a siih, ka hmailam hrangah ziin kaupi in onsaknak tla a si. Nan zate parah ka thinlung zaten lungawithu ka lo sim.\nHimi nan cemliammi pawl hi ka hrangah a ropi ngaingai ih hi lungput nan neimi hrimhrim hi ka upat tuk lawlaw. Bomtlak le dinpitlak si dingin keimah lam khalah ka theitawp ka suah vivo ding. A thok ihsin tuini tiang, cun a ra lai dingmi caan pawl khalah ka hrangih nan caan le nan ruahnak nan cemliammi zaten Pathian in nan hrangih lungawinak le thlawsuah donnak ah canter hram seh tiah thlaza ka cam. Cun, himi cangsuak thei dingih cangvaitu zate parah le a hleice in David Nun Tho parah lungawithu ka sim bet duh.\nThank you to each and everyone who has given me this special gift. This was progammed after the singing contest by the People who love and support me(Summers). I really do believe that this will help me alot for my way in art. I pray that you all who has given me your time, thoughs and so many other things for the greatest blessings. I will always try my very best. Benjamin Sum\nTo. Salai C Alexander ( Zalian ceu) Sin Bialehnak\nZa Lian Ceu (Korea um) Facebook Account Salai C Alexander nih VP Henry Van Ṭhio kong dikloin a ṭial mi fianternak


Kum 59 Mi Stephen Chow Le Fala Mawi Zet Kum 17 Mi An Kopaw – Meifar\nKum 59 Mi Stephen Chow Le Fala Mawi Zet Kum 17 Mi An Kopaw\nAugust 18, 2021 admin Leitlun 0\nZuknung khawvel ah Stephen Chow theilotu an um zik lo, a hmin an theih lo asikhallen a zuknung cu an thei ko ding ti a zumum. A zuknung lar hleice 2 cu Shaolin Soccer le Kung Fu Hustle a si.\nTu’ah kum 59 a kim zo nan nupi fanau anei hrih lo, a tlangval lai. Zuknung a canpi Karen Mok thawn kum 10 sung an rak kopaw ih 2010 ah an ṭhenaw. Tu’ah Miss Hong Kong 2021 ih tel, fala mawi zet kum 17 mi Ukei Cheung thawn an kopaw tin thuthang aum.\nKum 42 in an thlauaw nan an kaihaw tuk tin mipi in an lawm rero, June thla ah tipithuamthum parih yacht party-nak ah an tongaw ih an duhaw. Cumi hnu ihsin an thlunaw ṭheu.\nStephen Chow in a duat thiam zet ih an date awk tinten motor mankhung pawlin ava hruaisuak ṭheu. Zanriah an kiltlang ih caan an hmannuam hnuah a riaknak ding riakbuk mankhung pawl a sang sak ṭheu tin Apple Daily thuthang ah an tarlang.\nZarhtinten an tongaw ṭheu ih private lawng in nuam an cen tin thuthang aum. Asinan, Stephen Chow ih kuthnuai pawlin cutin an kopaw lo.\nFala Ukei Cheung in lengvak dingin ara sawm ṭheu nan an theiaw tuk lo ruangah arak el, lawng thawn an vahsuah tik khalah anmah pahnih lawng an si lo. Rualpi pawl thawn an si ih lawng sungah minung tampi an um an ti.\nCDF-Mindat Le Ralkap Doawknak Ah Ralkap Lam Mithi An Tam, Ralkap Pakhat An Kai


North Korea In South Ralrinnak Pe - Chinland Today Media\nJanuary 26, 2013 1:08 pm·0 comments\nSEOUL: North Korea ram cun, tu naite ah rocket kahsuah a tum thu a puang ih, nuclear ralthuam a tuah tum vivo thu khal theih asi. Tuitum ih rocket an kahsuah tummi hi US ralrinnak petu ah ti in N. Korea ralkap hotu pakhat in a rel.\nSouth Korea cun, N. Korea in hivek ih a tuah vivo asi ah cun UN in khuahkhirhnak a neih mi ah S. Korea khal a tel vivo ding ti in asim ve. N. Korea khal in, UN khuahkhirhnak ih a tel asi ah cun, in zuam asi ti ah la in, kah a man ringring ding ti in asim ve. U.S. Special Representative for North Korea Policy Glyn Davies cun, “Dan tampi ummi hnuai ah N. Korea cun um duhlo in le, dan zawmlo ih a um vivo ruangah a cangvaihnak zoh in a tlun ah thu kan then ding.\nTongkam men in silo in, a tuldan ihzir in kan tuah thlang ding” ti in asim. Wahington ih um, State Department spokeswoman Victoria Nuland khal in, “ Thi tullo le leitlun ih an ngaihlo ti theihmi men ah N. Korea hruaitu in sumpai a cem rero hi a poi asi. A ramsung ih mi harsa le rilrawng pawl hnen ah pe sawn seh la ti in rauhnak ka pe duh zet” ti in asim ve.


Linkin Park – Pu Trump in kan Hla hmang nawn hlah seh | Falam Online Media\nLinkin Park – Pu Trump in kan Hla hmang nawn hlah seh\nJuly 21, 2020 July 21, 2020 admin\t0 Comments Donald Trump\nLeitlun hlasak hminthang Linkin Park cun Pu Trump campaign in an hla a hman sak mi an duhlo thu le aralai dingmi tiikcuucaan khalah an hla hmangsak nawnlo dingin Twitter cahmai ah ca a tar.\nUS rampi hrilawknak hrangah mipi hiip dingin Trump milai pawl ih tuah mi video background ah Linkin Park hla an hman ruangah hla neitu in hmang nawnlo dingin hmalaknak a nei mi a si.\nDope af… 🔥🔥🔥🔥 nice touch with the linkin park ….😉 pic.twitter.com/6UCbTGKkkf\n— Nathan (@Nathan40700098) July 18, 2020\n2002 kum ih suahmi Linkin Park hla “In The End” timi cu tukum election hrang, mipi hiipnak video thehlarnak background music ah an hmang ih White House social media director Dan Scavino in Twitter ah a thlah veten Twitter ṭuanvo neitu pawl in Digital Millennium Copyright Act vekin hla neitu siannak tello ruangah le hla neitu in hmaan a sianglo ruangah kan hlon a si tiin ca an tar.\nPu Trump campaign in Linkin Park hla an hmang ti an theih veten Linkin Park neimi management company Machine Shop Entertainment in Twitter hnen ah hlonsak lohli dingin ca an kuat ih “Hla copyright neitu complaint vekin hmalaaknak kan nei” tiin Twitter cahmai ah ca an tar.\nTuhlan khalah Pu Trump campaign in hlasakthiam Pharrell Williams, Neil young, Tom Petty pawl ih hla cu mipi hiip dingin an rak hmangsak dahih hla neitu pawl in an singlo thu le neta khalah hmang nawnlo dingin ca an kuat dah a si.\n← China – Tilik deemdeuh dingin Chuhe tipi DAM boom thawn an ṭhiatbal\nFalam khua Lut/Suak nak Gate pahnih ah an Duty nawn lo ding →


Melbourne Chin Mino Pawl Hmunkhat Ah Pathian Biak Khawm Ding - Chinland Today Media\nOctober 21, 2013 12:44 pm·0 comments\nA vei (5) Nak Chin Christian Youth Combine Worship Service\nZuk: VCBC mino pawl\nMelbourne: Australia Melbourne thleng Chin mi kohhran le pawl tin ih mino pawl cun October 26, 2013 tlailam ah hmunkhat ih Pathian thangṭhat khawmnak an nei ding.\nA vei (5) nak Chin Christian Youth Combine Worship Service cu Melbourne nitlaknak ih um Chin Baptist Church pawl in inntek ṭuanvo lain Pathian biak khawmnak neih a si ding. Hi Pathian biak khawmnak ah kohhran tin le pawl tin in hla fingkhat cio saknak an nei ding ih Choir 3 le phun dangdang ih Pathian cawimawinak, thutawi simnak pawl tuah a si ding tiin Chinland Today Media cun thuthang kan dawng.\n“Hi Pathian biak khawmnak hrangah kan ni inn tek lam khal in thla ziang maw tizat lai ihsin nasa zetin timlamnak kan nei zo. Tlangkai ninga zan, ni li zan leh zarhte ni pawl ah a hla zirnak le music pawl timlamnak kan rak nei. Hall lamah harsatnak a um lawknak a caan te ah Pathian in mi 550 lenlgo tlem Planet Shaker pawl ih hall hman theinak dingin lam in hruai” tiin CBC hotu Thawng Thawng cun a sim. “Kan duhbik mi le kan tumtah bik mi cu Mino a tamtheibikin ziangtik Pathian hi kan sunlawih in kan thangṭhat thei ding ti hi kan ruahsanbik mi le kan thlacamnakbik mi a si ih Mino thlacam thlakhat veikhat Friday zan ih kan nei mi khal ah kan thupi ter bik mi cu hi mi ni ah Chin mi Australia thleng mi pawl a tam theibik Pathiang thangṭhat ding hi a si’ tiin a sim.\nTuiṭum ah Melbourne ih um kohhran le pawl 28 lenglo sawm an siih pawl 20 lenglo in an tel thei ding thu an sim than zo thu CBC mino hotu Thawng Cin Lian cun Chinland Today Media hnenah a sim.\nA vei (6) nak Chin Christian Youth Combine Worship Service hi a veikhatnak ih rak hmannak Emmanuel Christian Church Melbourne ah hman a si ding tiin Chinland Today Media cun thuthang kan dawng.\nChin Christian Youth Combine Worship Service hi November 14, 2009 ah Emmanuel Christian Church, Melbourne Youth pawl ih rak hohanak in rak hman thok a si. Melbourne um kohhran le pawl um hmuahhmuah zaten 13 pawl tawngkhawmawk ih rak hman thok mi a si. Mino 500 leng in hi Pathian biak khawm hi hlunghlai zet le sunglawi zet in an rak hmang. CCYCWS rak thleng dahzonak pawl cu, Emmanuel Christian Church Melbourne, Chin Christian Church Melbourne (Chin Christian Fellowship tiih rak theih mi), Melbourne Chin Church le Victoria Chin Baptist Church pawl tla an si.\nTags: Chin Christian Youth Combine Worship Service


About Us (Click Here for English version)\nChin TV International Inc. cu Chin miphun, Chin țong le Chin ram țhansonak dingih ruahnak neitu pawl rawnaw khawmih tuah khawm suak mi a si. Himi ruahnak a suak nak cu a rei zonan, hmaisabik Chin TV thuthan nak cu July 18, 2012 ah mipi zoh le ngai thei dingin thlah hmaisabik a rak si.\nMiphun pakhat le ram pakhat țhansonak dingih a țulmi lakah “thutheihnak (knowledge)” hi a tel vekin, kan mipi pawl theih țulmi thuthang an theih thei nak ding bik ih tuah suakmi a si. Kum zabi 21 sung kan thleng zo vekin, Chinmi tla, a cang thei tawk in leitlun thu le hla, Chin țawng in mithmuh ih zoh thei, ngai thei ding ih duhsaknak thawn tuah suakmi a si fawn. A tawi zawng cun, Chin mi pawl kan theih țulmi thu le hla (news) tete kan theih theinak dingih tuah mi a si.\nMipi lam khalin, Chin TV thuthang a suak tinten, rak zoh thei ringring dingin kan lo dil. A zoh le ngaitu mipi an um lole a tuahtu ih tuah man san a neilo ding. Tu ni tiang, mipi lam ih thazang pek nak tampi kan hmu tikah, lungawi nak sim cawklo, Chin TV ihsin kan nei a si.\nCubakah, Chin TV ih, țuanvo nei pawl hi, mah le hnațuan nei cio le hrekkhat tlawngta tete an si tikah, thil le ri a ttulmi tete sumpai lam in daihaw lonak tampi a um. Thil le ri țha neih ah cun, Chin TV khal quality neizet in a suak thei ding tinak a si. Mipi lam ihsin, sumpai lam leh ruahnak in siseh, in bawm thei ringring ti kan lo theih tir duh. Chin TV ih hna țuan pawl hi, pumpek aw in alak ih țuan an si.\nChin TV in tu sun ni tiang thuphuan nak a nei mi pawl tla cu tulai thil cang rero mi (current news) leh rinlo paral ih cangmi thuthang (breaking news) pawl hi tu hrih ah cun, a tlangpi in caan tawite sungah phuan thei sun a si hrih. Pathian in caanțha in pe le nehhnu vivo ah cun, “Live” rori in thuthang kimcang deuh phuan suah thei caan a thleng leh ding kan beisei.\n1.Chin țongih thuthang than nak in mipi thu theih nak karh tir ding\n2.Chin țong kilkhawi nak ding\n3.Chin țong khaisang nak ding\n4.Chin mi cawisang nak ding\n5.Chin ram khaisang nak ding.


Nunau A Itpi Tinten Hlawh An Pe, Khawtlang Hmanmi A Si Ih Nunau 104 Ai Tam A Itpi Zo >>> – Meifar\nNunau A Itpi Tinten Hlawh An Pe, Khawtlang Hmanmi A Si Ih Nunau 104 Ai Tam A Itpi Zo >>>\nOctober 4, 2021 admin Lawrkhawm 0\nAfrica, Malawi ramsung ih um pawl ih nunphung danglam zet an nei. Hlanlai pi ihsin an rak hmanmi a si ih tuini tiang an hmang rero lai. Nunau tleirawl thi an neih veten khawtlang ih hman theumi pacang Eric Aniva (kum 40 hrawng) mi in ni 3 sung a itpi tengteng a tul, tleirawl in arak duh lo asile a sungkua, an khawtlang ah siatnak nasa zet a thleng ding vek ah an ruat, thihnak rapthlak tiang a thleng thei an ti ruangah tleirawl pawl khalin an itpi theu.\nCun, nauhak ihsin puitlingnak pakhat khal a si ih pasal an neih tikah pasal diriamnak an pe thiam ding an ti. Hivek ih an hman ṭheumi mipa cu ‘Hyena’ tin an ko, an ramsung hmun dangdang Hyena 10 an nei. BBC pawlin thu an va sutnak ah Eric Aniva in ‘nunau tam zet ka itpi zo nan 104 lawng ka hminsin thei’ a ti, naupai le fa nei zo khal an um.\nTleirawl lawng a itpi lo, pasal ih thihsan mi pawl khal ti thianghlim an tul tin a itpi theu. An nau a siat asile ti thianghlim an tul lala tinak a si, a itpi theumi tleirawl pawl cu tlawngkai lai kum 12-13 karlak mi an si deuh tlangpi. An ning a zak lo ih an suangaw sawn lam, mi lakah a itpi thu an rel theu ih mipa diktak a si, nunau ti lungawi dan a thiamtuk tin an fak rero sawn.\nNupi 2 a nei ih a nupi pakhat cun a hnatuan hi a duhpi lo tuk nan an sum laklutnak a si ruangah daiten a umsan. Veikhat a itpit man ah $4 & $7 (£3 to £5) zat an pe theu. Kawhhran, NGO le cozah lam in an nunphung fehdan cu thleng danglam dingin an fial theu nan an hlawhtling thei hrih lo.\nMalawi ramsung ih an ṭihbik mi natnak cu HIV/AIDS a si nan an ‘Hyena’ pawl cu nathrik nei thei lo dingah an ruat. BBC thuphuangtu Ed Butler in Malawi ramsung ah HIV/AIDS nathrik nei an tamtuk ruangah Eric Aniva hnenah na nei ve maw? tin a sut.\nEric Aniva in HIV nathrik a nei thu a sim ih a itpi mi tleirawl pawl ih nulepai hnenah cun ka sim dah lo a ti (Ti thinaghlimtu si loin nathrik pungter tu arak si sawn). Ed Butler in BBC hnenih a simdan “HIV a nei ti ka theih ihsin ka mithmai umdan a dik lo ti a theithiam ih thaten in sim duh nawn lo. Himi hna hi ka cawlhsan ding tin in sim’ a ti. (#BBC)\nHiti Vek Nunau Na Tawng Asilen Nupi Ah Neih Tum Tengteng Aw !!!


Benjamin Sum In “Best Male Artist” Laksawng A Ngah – Meifar\nNovember 12, 2021 admin Lawrkhawm 0\nMyanmar Idol zuamawknak ihsin kan theih lar zet mi Benjamin Sum cu a thlennak hmun ah Pathian in a cawisang vivo. Mizoram a thleng hnu khalah zaihla thawn a ngahmi sumsaw cu miharsa pawl bawmnak ah a hlu ṭheu.\n𝟕𝐭𝐡 𝐀𝐧𝐧𝐮𝐚𝐥 𝐓𝐡𝐚𝐳𝐮𝐚𝐥 𝐀𝐰𝐚𝐫𝐝 ah Mizoram huap in hlasakthiam an hril ih mipa lengzem hlasakthiam bik ‘Best Male Artist” ah Benjamin Sum in laksawng a ngah, ‘𝐂𝐡𝐡𝐢𝐧𝐠𝐦𝐢𝐭 𝐈𝐧 𝐁𝐢𝐚𝐡𝐭𝐡𝐮 𝐊𝐚𝐧 𝐇𝐥𝐚𝐧’ timi hla ihsin himi laksawng hi a ngah.\nNunau ihsin 𝐁𝐞𝐬𝐭 𝐅𝐞𝐦𝐚𝐥𝐞 𝐀𝐫𝐭𝐢𝐬𝐭 (𝐋𝐞𝐧𝐠𝐳𝐞𝐦) ngahtu cu 𝐙𝐚𝐢𝐢 𝐇𝐚𝐮𝐜𝐡𝐡𝐮𝐦 a si ih ‘𝐍𝐠𝐡𝐢𝐥𝐡 𝐡𝐚𝐫 𝐃𝐢 𝐡𝐦𝐚𝐬𝐚’ timi hla ihsin laksawng a ngah. 𝐒𝐨𝐧𝐠 𝐨𝐟 𝐓𝐡𝐞 𝐘𝐞𝐚𝐫 (𝐋𝐞𝐧𝐠𝐳𝐞𝐦) laksawng ngahtu cu 𝐑𝐞𝐛𝐞𝐜𝐜𝐚 𝐋𝐚𝐥𝐥𝐚𝐰𝐦𝐬𝐚𝐧𝐠𝐢 a si ih ‘𝐊𝐚𝐧 𝐊𝐡𝐮𝐚’ timi hla ihsin laksawng a ngah.\nPathian hla ah 𝐒𝐨𝐧𝐠 𝐨𝐟 𝐓𝐡𝐞 𝐘𝐞𝐚𝐫 (𝐆𝐨𝐬𝐩𝐞𝐥) le Best Female Artist Gospel Award ngahtu cu H. Lalremruati (Maruati) a si ih ‘𝐊𝐚 𝐭𝐡𝐢𝐧𝐥𝐮𝐧𝐠𝐚𝐡 𝐚 𝐧𝐮𝐧𝐠’ timi hla ihsin laksawng a ngah.


Salai M An Duai Pang Maw - Chinland Today Media\nJuly 8, 2012 6:41 am·52 comments\nAwttha hrilnak ih pakhatnak ngah ringring cu ka si dahlo. Nawmnak hmunih hlasak dingih zangfah dilih sawmmi khal cu ka si dah cuanglo. Biak inn ah ka hlasak ngai duh ruangah mi khawm an phurphah ciamco ding zumnak thawn hlasak ding an thiah mi khal ka si dah kello. Hlasak lam ih pumcawm ding ka silo cu ka fiang zet. Cuvek cingte cun hlasaktu pawl ziangtin an raak kio, an aw a tha maw, an hlasakmi ah ziangtluk an um, tivek pawl cu keimah le thiam tawk te in ka rak zohhliah theu. Leitlun zaitha zuamawknak The Voice, X Factor, ….Got Talent tipawl le…. Zaithiam pawl ih an relmi pawl zohih zingzoi ruangah hlasak a tul lem sawm!!! tiin hivek pawl TV ih an suah cam pohpoh ah hrelh loten ka rak zoh ve theu.\nCuvek tthiamtthiam in, kan Falam hla suakthar pawl khal hrelhlo in ka ngai thei cinmi pawl le ka lei theimi pawl cu leiin ziangtin ansak? Zo pawlin an sak? Ziangvek lam hoiin hlabuk (Album) an tuah tipawl cu keimah le theitawkten ka ngaihven ve theu.\nFalam pawl thuanthu ngantu pakhat kan pa le san laiih hlabuk rak suah hmaisa le Falam Awnmawi mit rak ongtu hmaisa, Salai M pawl in hla an thunsal ding tiih an tiven ziangvek pawl an rak suahsal pei tiin ngai ding hngakhlap in ka rak cuan ve zet. Asaktu pawl hmin an tarlangih ka thinah hniarte pakhat a um cih!! Asinan an hlasak thar sal mi pawl cu ngai ka cak lawlaw. An hlabuk sung ihsin ka rak duhbik theumi pawl tla an saksal ti ka theih tlacu ngai ding ka hiar lawlaw.\nAn hlathar Fahning Zuun cu a hawng suak ngaingai. Van Arsi thep eng bangin kan Chin; Falam pawlcun kan thlir cio ding tiah ka zum. Ziangah tile Salai M cu Falam tong ausuah pitu mi hmaisa ansiih kan hrang ahcun Zinglam Deirel Arsi an rak si si.\nFahniang Zuun, Salai M hlabuk a pakhatnak ihsin a nettiang ka ngai. Ka Nunak Par Mawite ih an rak sak dan thaw cun danglamnak tampi an nei. Kan santiluan thansohnak ruangah tla tampi a si ko ding.\nSalai M pawl ih hlapawl ka hawn ngai veten an san laiih an nunphung le an um dan pawl tampi a tarlang cih thei tisehla a sual tamding ka zumlo. Fahniang Zuun ih an saksalmi in zohsehla; A hmaisabik ih an sakmi Inn Sangpa ti ihsin anetnak Zureu Langkhat tiang an hlapawl ih an khih duhmi cu khalai sanih an nawmnak le an vantlang nun pawl an langter in keicun ka thei.\nKhaivang lai ahcun fala khal zuri in an lengtheu, Inn sangpa khal an ler in fala an leng theu ti pawl an rak ausuah pi.. Phunsang le milian pawl cun an duhmi fala an nei thei tipawl, cuvek khal duhdawt taktak ahcun zianghman a poi lo ti pawl khal, an sanlai ih zirin; Tui Sanah Cuvek A Umlo Duhawknak A Thupi Bik ti khal an sak hngehnge… Khalaiih um mawi lole le nunphugn tha lo pawl ningzah tlak a si zia khal an rak tilang ih kan nungphung mawilo pawl remnak ding khalah tampi an rak zuam ticu hmuh a theih. Cui rualrual in Zu ri an rak uarzia kha Zureu langkhat, fang nga’in ka lei ti rori kha an rak uar bik pakhat cu a si ve mai cu a si kha…\nLairawn, Tahan Maw Laitlang Falam\nAn hlasakmi pawl ah hin hlanlai ihsin tui a tharbik khalah Lairawn khua hi nasazetin an rak telh. Tui hlathar ah Tahan Khua titla a tel hngehnge ih..cutin Lairawn ti pawl an hla thu ah hmuhding an tam zet. Keimah ten ka rak ruah micu ziangruangah Salai M pawlhin Falam khua le Laitlang hi rak telh loin Lairawn tihi an rak telh lar ciamco sipei tiin ka ruat. Kan Khawpi Tahan Khua titla in an au kio…\nFalam mi pawl ih kan uar zetmi le kan thinlung nehbik zaihlasak thiam pawlin kan Falam khawpi uarnak an sak lo hi ka mang a bang zet. Solomon Menrihai in Hakha Khawpi titla a au kio ih, BJ khalcun Tahan Fala tiin….. Falam khua mawinak hi simding a um lo sipei maw? Salai M pawl khalcun Falam ticu simhlah Laitlang tihman sallo in Lairawn tikha an rak uar bik mi cu a si. Kan Falam Arsi pakhat Salai Sun Ceu khalcun A Mawi Sin Sin Ding Lairawn a ti ta riai mai. A va mak em! Kan Falam khawpiin mawinak a neilo maw hawn ti dingcun Salai Tuan Ling Thang cun Falam Khua, Na Hmin Thang Sin Seh Law San Deng Tiangin a rak ti ngam ve thotho. AW! Miphun le hnam duhdawt ti ah a hmun le a ram khal duhdawt a tul an rak timi hi kan zaihlasak pawl in an rak hngilhhrim the a sisawn pei maw!!!!!!!\nMai Dawt Hlei Hniang Lo Teh An Um Maw\nFahniang Zuun a suak hnu reilo ah ka rak ngai ngah ve. Mai Dawt Hlei Hniang ih a sakmi Fahniang Zuun tile Liam Ko Law (Liam Ko Law timihi a CD ahcun Susan tin an ngan nan!) timi ka ngai.. Salai M in hla an suahsal ding an tilai ihsin ka thinphang bikmi cu a rak si cia ko. Ka hnak i do tuk…. Ziang ruangah Mai Dawt Hlei Hniang kherkher hi an sak ter sipei tiin keimah ten ka sut aw!!!! (Mai Dawt Hlei Hniang hi ka mimal cun ka hua lo, ka rualpa ih nupi a si) Falam mi hlasakthiam an um lo si pei maw? Kan Falam hlasakthiam pawl saklo dingin le a mah kherkher sak dingin a phuahtu in a phutmi a si pei maw? Amah ih a sak le unau Hakha pawl in an lei duh ding tiih an ruah ruangah an sak ter si pei maw? Ziangruangah sipei? Chin mi lakih hlasak thiam milar a si ruangah a si pei maw? Ka ruat nasa… Ka thin i do ringring thotho….\nFalam pawlin kan hla pawl hnam dang mi sak terin, in leisak ve pangah ti ruahsannak thawn, kan tuahmi tla cu a va si men thei! Asinan keimai ka hmuh ban cin tawk le ka suh mi pawl cun hitin in sim; USA, Denmark, Norway, Canada pawl ah Hla hi kan leisak aw menmen lo. Hakha pawl in Falam hla an lei duh lamlam lo tiin in sim tambik. Ka suhmi pawl hi hnam duhdawtluar pawl tla an rak si ngelcel men thei! Ramleng ka thlennak hi kum 18 a kim ve zo ih ka umnak hmun ih ka hmuh ban tawk cin khalah Unau hnamdang pawl in kan hla hi a lei cu sim hlah, a ngai hman an duhlo. An hla, an nunphung, an calai pawl thansohnak ding pakhat lawng an ruat. Salai M, khua hlan Falam tong hmang ngam ding roriih Tahan ih FALAM hmin ti dingsuak tu pakhat, Falam miphun ARSI pakhat in kan hla sunglawi kan thangthar mino hlirhsuahnak ih kan sak terlo mi hi cu; Kei Falam Pa rori hrang ahcun ruahthiam a har ih simfiangnak ka tul nasa……!!!! Ka hla duhbik pakhat Fahniang Zuun kha cu ka hrang ah cun ka ngai tinte a mawinak lam ruat nawn lo in thin dohtu nei le hlingvekin i suntu ah a cang ta…!!\nMai Makim Le Salai Raltha\nTui Fahniang Zuun ih ngaikhawp theilo le ka lung i labiktu cu ‘Salai Raltha’ ti Ma Kim ih a sak mi kha a si. ‘Salai Raltha’ ti fiang riangro ten Makim ih a sakmi ka ngai tinte in a hlaphuahtu ih tuarnak cu ka tuarpi ve theu vekin ka um. A hla thu ah keimah khal ka leng ngah cih ringring. Mawi ka tituk ih, ngai khawp theilo in vei thawngza ka nawlh sal theu. A hla san a that ruangih ka uar cu ret that, awnmawi tumtu ih an rak cawihmawinak khal tanta hrih in; Makim ih awsuak rori ah ka rak luangliam. Ma Kim, Falam Fahniang na men lo!!\nRiahsiatnak, tuarnak, uinak pawl a hla fang tin ah a tel. A dang tlun kaa men ih sakmi a silo, a lungril ih tuarpinak thawn a sak mi a si tiin kei cun ka rak thei.\n‘Salai Raltha’ Amahten Aw! Aw! A thumal hrimhrimin hin mi a neh. Huham nei cafang a si.\nSalai Raltha Thinak narak lan thei lo maw!\nPialral ritlang na rak liam…\nLuanglo dairial na can mai hi kan sianglo..\nHi hlafang pawlhi kan hla ah um hnenhnen theu hman hai khalsehla Salai M pawlih rak nganmi le sakmi hin umzia a neice ih nun muril a tham. Tulai santhar hla kan phuah mi pawlah biazai deuhvek, tong upa telh vek, bazar tong deuhvek, calai tong deuhvek a tam hniaihniai. Hi pawl hi kan upa pawlih an rak hman theumi kan thlunlo ruangah maw, in zirhtawk lo ruangah maw? kan mah te ih ruahnak rasuak mi pawl kan rinsanawk ngam tawk ruangah khal a si men thei!\nSalai Raltha ti hla thluk ah lunglen lam hoimi, tuarnak phorhsuahnak lam awihnak thawn a thluk an bun.. Awnmawi zianghman ti ruri umlo, fiangfai zet ih hawn sak thok dukdi cih mi asinak khal hin san a timan in a ti danglam ter. A hla zuun tuar na hleice cuang dingin Salai MawMaw, Falam Salai Raltha ih pialral ri sang in kaisan ah hi hla hmangin Youtube ah a mah theihhngilhlonak an rak tuah sak. Ka ngai tinte in Salai Raltha ;– Nang le Kei hiteh Salai Raltha; Liam hrihhlah ka lo siang hrihlo in ti ve pei maw? Ziangha kan ralthanak a si pei ti in ka sut nawn aw sal camci theu?\nSalai M hladang tla a suaksal ko ding, Hladang hlabuk dangdang khal kan suah vivo lai ding. Falam thangthar nonawn hlasak thiam pawl cawisan ding hi an phutuk ve lo maw! Lairawn khawpi Tahan khua a thangso vivo ding, Laitlang khal a thangso ve ding, Falam khua khal cawimawi a phu ve lo maw! Kan hlasaktu pawl hin kan thinlung ramah nitin thu an rel ti theiin Falam Fahniang Zuun ah uai ve thiam uh si.\nKeicu hlasak thiam ka silo, Hla phuahthiam milar khal ka silo, Awnmawi tum thiam khal ka silo. Keicu Falam pa, Falam Calai duhpa, Falam ngaina pa, Falam Hla duhtuk pa pakhat ka si.\nChin Hero says:\non July 8, 2012 at 8:34 am\nCT nan ti tha tuk aw.\nDuai aw hlah.\nTha ka lo pe ringring.\non July 8, 2012 at 4:31 pm\nFakselnak chu siar a nawm pam. Pakhat te hun saih ve se la. Salai Sun Ceu in a mawi sin sin ding lairawn” a ti mi hi, Kawlrawn (tu hnu hi kan tih Lairawn ciam co hi) hi a ti duhsan a si hrim hrim lo ke.\nEg. Aizawl tla hi a rawn lem lo nan, Hla thu ahcun kan Zawlkhawpui an ti vek deuhvin, Salai SUn Ceu hin Chinhills hi tlangpar ih um si hman se la, a thinlung muril lamah a RAWN sawn a sinak a lanter mi a si, ding.\nFalam khawpi mawinak pawl zaithiam/hlaphuah thiam pawlin an lanter lo ti hi a dik zet ngai. Hla saktu si lon, hla phuahtu kan la neih lo ruangah ruat se la, tu hnuah cun a run um vi vo ko ding e. Mah khua din khal si lo, vaih khawmnak khua menih mawinak sak kungko cu, ti duhhrangah cun a si ve tuk panteh.\nKeikha, tubaihte khan salai M hla pawl thunsaknak CD cu ka rak ngai ve na sa, a ropi law law.\non July 8, 2012 at 9:33 pm\nLaimi kan ruangpum a fatet hman ah kan ruahnak a fatet ve ding si lo naan….Leilung pom planet fate pa 1 ah kan um ti hi kan hngilh lole kan thangso ding! Lungawi,…:)\non July 8, 2012 at 9:39 pm\nHivekin ca ngan thiam kan chin mi an an um vivo hi ka uar awknak a si.\nCa ngan dan siar a nuam tuk.\non July 9, 2012 at 6:28 am\nLairawm timi thawn pehpar in\nNonawn Calai Titi (NCT) Facebook Groups ah Lairawn miti tawite ka rak ngan dah.\nKa rak hliakhlaivenak ah, kan pipupawl in hla an rak seh mi le Salai Sun Ceu in hla a rak phuah mi ah Lairawn timi hi tlaitlang lawng a rak si lo. Chin mi khau, Chin mipawl in an khua rak toh mi Chin mi tthangliannak khua, Chin khua hmuahhmuah hi Lairawn an rak ti. Khatlam zawngah cun Chinland (Lairam) le Lairawn timi bangaw tluk in an rak hmang. Pipu Hla taktak ahcun Lairam ti ding ah Lairawn tin hla ah an rak hmang.\nTuhnu ah Kalay sehvel khi Lairawn ti lawng in kan hmang lala.\non July 9, 2012 at 6:30 am\nNonawn Calai Titi (NCT) Facebook Groups ah Lairawn timi tawite ka rak ngan dah.\nKa rak hliakhlaivenak ah, kan pipupawl in hla an rak seh mi le Salai Sun Ceu in hla a rak phuah mi ah Lairawn timi hi Laitlang lawng a rak si lo. Chin mi khau, Chin mipawl in an khua rak toh mi Chin mi tthangliannak khua, Chin khua hmuahhmuah hi Lairawn an rak ti. Khatlam zawngah cun Chinland (Lairam) le Lairawn timi bangaw tluk in an rak hmang. Pipu Hla taktak ahcun Lairam ti ding ah Lairawn tin hla ah an rak hmang.\nSalai A Tak says:\non July 9, 2012 at 7:37 am\nFaksel cu na thiam nasa, Falam Hla cu Falam ta lawng maw a si???\ncu ti a si le Falam Tong(Lai Tong — Laizo Tong) teh Falam ta lawng a si pei cu?\nZg ah Chin mi ta a ti awk ciam co nak lem??\nCuruangah Mai Dawt Hlei Hniang hi Chin mi a si ih, Chin Hla a sak cu a pawi maw si??? Zg ah na sawisel ??? cu ti a si le Falam tong, thil ri pawl hi Falam mi a si lo mi cun tham le hman na siang lo tinak si pei cu???\nSalai Sun Ceu pawl ih Kawl hla an sak mi teh na sawisel nawn lo ding maw??\nHi ti cun Mi Thin lung fate tuk na si ding\nNa Thin Lung ti kau tir aw, na hrang na miphun hrangah thil tha sawn a si\nCangantu ih ruahnak a suahpi mi upat ding a si. Malte ka rak ngan ve ding..\n1) Salai Sun Ceu ih ‘Lairawn” a timi kha “Laitlang” a ti duhnak a si tin ka pom. Hrekkhat in “Lailungrawn” tin tla an ti.\n2) Solomon le BJ hla ah Lairam hla an sak/phuahmi a um hnuaihni. Tthimnak ah “Maw Lairam na dam maw?” “Vapual” leh ‘R.A.M” tvp. A dang khal an umlai.\n3) Dawt Hlei Hniang ih “Fahniang zunn” a sakmi cu a fuh tuk. Himi kan rualpi rual kan ngai veten, vawi thum/li lai kan rewind sal. A thiam tuk lawlaw. Kan Falam fala ah a sakthiam an um lo ti sawn si loin, Falam hla in sunlawihsak tin ruat sehla, a ttha bik. Amah tluk ih mawi le nonal ih sak thei an um lo men ding:))\n4) “Hakha pawl in Falam hla in lei duh lamlam lo” na timi cu, a dik ttheh lo ding. Kan um nak Indianapolis ah tla cu Hakha tleirawl tampi ih an mawtaw ih an ngai bikmi hla cu, Solomon le BJ hla an si. An uar tuk, an ngai duh tuk. Ttawngkam kan ralring a ttha. Utube tete tivek ih an hla comment tla nan zoh le Hakha ttawng hmanmi pawl in an uarzia tampi an ngai. Falam hla hi hnamdang khalin an ngai tuk ko ka ti duh nak a si. Hla le aw quality a um hnuhnu cun, thanthar in an ngai paih ttheh.\n5) Hrekkhat an sak salmi tete tla cu, fuhlo mi a um hnuaihni. Ziang khal lole, nauhak lai ih hla pawl santhar ah kan ngai thei sal ih, a suahtu Pi Sapte te sungkua parah lungawi nak tampi a um.\n6) Kan ttong, kan calai, kan nunphung le kan awnmawi pawl hi thanso sinsin dingin, thazang pe in ttuantlang vivo cio uh si.\nZ.Lian Hre says:\non July 9, 2012 at 6:18 pm\nSalai M New version CD ka rak lei ve ih kan ngai khawo thei hrih lo.Salamon ih No.4 timi hla kha lawng te ka ngai rero nan a san ka thei thei hrih lo.\nFalam Khua timi hla Salai Tuan Ling Thang ih sakmi tla nan thei dah lo maw si ?Falam khal vaihkawmnak khua thotho.\nTahan khal Laimi pawlih kan khawpi thotho a si . Au vakvak ding. Lusei pawlih mai ta neih ih neih an tum ringring tla nang thei thiam lo maw si. nan ruahnak a puanlang tuk aw. Tahan hrawngah cun Laimi pawlin Tahan khawpi timi hla kha an uar nasa. Ziang ruangah himi hla SalaiM upa pawlin an sak ter a si ding timi na von ruah ban tik le aw a si ngai na ti leh ding.\nZiangruangah Dawt hlei hniang nan sak ter? Timi ah Salamon MRH kha Hakah pawlin ram dangdang ah an sawm an hla khal an sak ter.. Ziang ruangah Salamon Hakha hla nan sak ter an ti dah maw ? Far Men Par khal Hakha hla rorin Album pakhat an thun sak.An mah hlasak thiam tampi an nei ve si khawh.Cu ti e kha ti e an ti maw?\nMi na faksel hlanah nangmah le nang mah kha check aw hmaisa ta aw .\ncangan cu na thiam .\non July 9, 2012 at 7:08 pm\ncangan cu na thiam nan na theory a niam deuh a bang.\nSalai M an duai pang lo ! An cak sinsin ding .\non July 10, 2012 at 6:38 am\nSalai M pawli hla pawl chu ngai a nuam ko. Asinan, Tahan (Falam Khawpi) si ter tum kan tam hnuaihni hi a tha lo…. Lusei Lusei, tih rero hi a tha ko maw? Tha te kan ruat tik le, tu isin kum 10 maw 20 hnuah chun Lusei Lusei kan ti rero pawlin Autonomous District tla an nei thlang ding tih theih a tul…. Keini Falam pawl chun Kalay-Kabaw Valley hi kan ram tiin kan sim theu nan, cozah theihpi inchun Chin State lawng hi kan ram a si. Churuang ah tha ten ruatin comment thlang aw!\non July 10, 2012 at 4:36 pm\nKei cu Salai M pawl hla ka nauhak lai ah ka pu le pawl in inrak ngai pi ttheu ih.. tuitum ih an sak mi nih mal te feeling i auk ter ka ti.. a sak tu tampi hi an mode a tel lo vek abang.. angai tu hrangah a lak lawh nasa… tahthimnak ah Solomon ih Zureu langkhat tla cu original a siat ter thluh rori ka ti. Santhar new style in a tum ih an sak ih an tumta mi cu attha ko nan.. phyit tha lo an sak men ih a poi ka ti nasa.. ttha ten nan ngai sinsin ah cun nan thei ko ding ka zum.. Azaten ka ti nak cu si lo sokhaw.. Makim ih Salai Ralttha tla a tthazet ko. Dawt Hlei Hniang tla attha zet ko..MaRuat tla a titheitawk in asak ti cu alang zet. Ka nauhak te lai ih ka rak ngai mi vek asike maw ka ti ih ka lei ih ka ngai cu a rak si lo nasa…. Ka pam hmai zet…. Tahan Khaupi le adangpawl.. hlah .. hlah … hlah tiding a tam tuk ih ti nawn lo mei kung.. Ka ruahnak ka rak tarlang men mi asi…..\non July 10, 2012 at 7:48 pm\nLusei ka ti cu na rak tuarna deuh si maw ? Nan nih inti mizo pawl tla in pawiho in ti theu men si. kan duhlo mi cu kan hmang nawn lo veve ding aw.\nCun Tahan Falam khawpi siter tum kan tam hnuaihni ih a tha lo na ti le nan nih khal Tahan mizo khawpi vekih nan ceibawl ciaoco a tha ve lo tinak si kei ci tiaw !\nTahan cu Chin / Lai / mizo khawpi a si. Tahan Kawpi hla kha ngai aw la Lairawn Tahan Kawpi ti a si kha. Falam khawipi siter tumnak a um lo.\nSalai M hla pawl hi ka rak duh nasa. Tu a ra suak cu ka lungawi tuk. Falam khal kan khawpi, Tahan khal kan khawpi thotho.\n?Salai Ni Peng says:\non July 11, 2012 at 3:40 am\nLaimiphun chung ah Nangmah vek ruahnak ngei mi pazet an um rih pei?\nZiangah Mai Dawt Hlei Hniang cu an sak ter ti thin bang in na um maw?\nNang cu Falam tong le Falam thilri pawl midang hmang na siang lo lai ah,\nMidang cu kan tong le kan thilri hi mitampi theiding, hrawmawk thei ding in an tum rero so khaw,\nKan mah Falam,Hakha Tedim tiin phun hman in si rih lo maw? Lai miphun, Zo miphun ti ih thinlung dang awk mi cu a tawk deuh rih. Myone pakhat kuai ve tein, hi vek in thinlung dang in kan um theo ruangah CHIN mi hi dinhmun kan thleng tiin na ruat lo maw? Mi tampi CHIN mi in that tu Zu an ti. Kei cu Nangmah vek thinlung hi a si ka ti. Racism a si tiin ka hmu.A taktak tuanbia zoh na duh tuk le,\nFalam le Hakha cu phunkhat Laimiphun sokhaw kan si.\nMicaw phuntan vek in tan hi a tha lem lo so khaw.\nKei ka ruahnak ahcun Salai Mai vialte nih sakthei sinsin sehla ka ti. Nangcu Hakha Mai Dawt Hlei Hniang a sak hman. Na duh lo ti aw.\nKa Ngansual le in ngai thiam aw..\nSalai tikheng says:\nSalai Ni Peng, na dik tuk fam teh, amah Sbawite vek thinlung nei kan Chin mi lak ih kan tam tuk ruangah lo zia, kan lungrual thei lonak, Amah hi Sunglam ral ti ding khawp a si, WE ARE ONE IN CHIN. Ti mi teh hi a thei lo maw si ke??\nzangfak za a si hi\nVeng Lai says:\non July 11, 2012 at 7:38 am\nCa siartu ih ngan duhnak sullam tla ruat phah uhla.\nFalam Fa says:\non July 11, 2012 at 11:54 am\nHi Cangantu hi ka uar zet.\nHakha a do ciamco in keicu ka ruat lo. Falam a uar deuh men in ka thei!\nFalam pawl cu ka thinlung a tum awk tertuk ih kan cem ral rero ko.\nHivek ruahnak a suah pi mi hi kei cu ka uar tuk..\nsbawite - CT Admin says:\non July 11, 2012 at 12:11 pm\n?Salai Ni Peng le Salai tikheng\nFakselnak le ruahnak a si ruangah cangantu ih hmin cu tilanglo dingin a hmin kan humsak mi a si.\nNan fakselnak le nan comment pek mi parah kan lungawi.\nVeng Lai a ngan mi cu ruat phah lo ih um a theih lamlam lo a thinlung a lang fiang tuk, Ziangruangah??? ti ih a suh awk le a hngak a doh hrim hrim tla kha zoh hen!!\nA do lo tla a si ko ding, ka do a ti mi cafang cu a um kher lo ee, asinan, Falam a uar awk hi mi’h hrang le Falam hrang ih hlawk nak, lungawinak maw thekdarhtu a si ti tla hi a ruat thiam lo maw si???\nNan nih teh hnam dang hla nan sak , nan tong ih Mai Chin Tong te hman zahpi zik zuak zo pawl na si lo ti ah teh na ruat aw sawm???\nA Hmin nan ti lawng cu a tul kher lo ee, a pawi lem lo kha lam ah cu,\nA cangan mi hi ziangvek in mi a hngai hnawk ter ti a theih awk le hivek hi Falam at tan ih a tan hi thil thupi si lo,\nTu tla Mai Far Men Par le PBK Lian Khuma in VCD Chin(Laizo) tong in hla an run tuah leh zik cu mi ah teh , na sawisel leh lo ding maw ti ah ka sut duh???\non July 11, 2012 at 2:20 pm\nZiangthu khal va sisehla, hitivek fakselnak famkim hi siar a man hla hrimhrim….\non July 11, 2012 at 6:14 pm\nTT ih nganmi hi a dik zet. Salai M original a rak suah lai kha mi san lai ah a rak mak tuk. Cule Tahan kiangkap ih Laimi pawl hrangah cun Salai M band cu More Than Music Band an si hlei ah, an hla pawl cu More Than A Song an si ko ti ah a rel thei. An rak mak tuk zo cio ih uar mi an rak si ih, Thuanthu Roling vekih rel ringring mi an si.\nTu new version a ra suah pek ah, upa lam deuh pawl (ka nu le pa telin) an lung a kim lo nasa. Ti celcel in an phun celcel. Asinan rei lo te cun hla dang an ngai thei nawn lo. Salai M new version hin mi tampi ih khua a luah nasa. Reipi tiang rel an hlawh rero lai ding.\nKeimah bulpak ih ka ngai pek ah hla 2 bak lo ngai ding ka thei lo. Asinan tu cu an Creative idea ka uar zet. Hla lan ding ka siang nawn lo. Hla lan ding khal ka thei nawn lo.\nSolomon MRH ih Zureu langkhat khal a tumtu pawlin new version in an tumih, Solomon khalin sak dan dang deuh in a sak ruangah Taste dang in pe in ka thei. A sak ropi ka ti zet. Nauhak pawl kaa sungah a lar le zet ding hla tin ka hmu. MRH ih hla sak dan a thiam zia thu himi hla ah a lang tin ka hmu. A aw a ttha hlei ah, a aw a nehsawh ih hla sak dan a thiam tuk tin ka hmu.\nMa Kim duat hla Phunsang fa timi hla ih Ma Kim ih a chorus nak te ih a aw a von khiahnak kha cu voi 1000 hrawng ka ngan sal zo. A ttha ka ti tuk. Makim too good.\nHimi fakselnak ngantu pa hi ka uar zet. Ca ngan thiam zet a si. Himi Salai M new version a suahtu, tawlreltu, hla saktu le band pawl par khalah kan zaten kan lungawi thiam zet a ttul tin ka hmu.\nCa ngantu ih Salai M an duai pang maw? timi subject ih thusuhnak hi Salai M an duai thei lo a si hi a ti duhnak san khal a si ding ti ah ka ruah.\non July 12, 2012 at 2:38 am\nSalai M hla pawl cu ka duh zet.ka ngaisang zet fawn.\nDuai hlah seh tihi ka thlaza camnak a si .\nAsinan, Kung Bung Bel an timi pa khi a tel ih ka phurnak le ngai paih nak thinlung ka neih mi khal a hlo thluh.\nKung Bung Bel in himi Salai M pawl ih hla hi sak ve lo sehla cu DVD 20 ka lei rori ding.\nPiang LIan Sum says:\non July 12, 2012 at 3:27 am\nSalai M, thuhla nan rawn nganih ka lung a leng.kan nauhak lai ih Salai M kha ka vun mang ruahro.Kan Falam khaiso tu an si. Salai M thu hi tu lawng ah nan rawn ngan nan Salai M a din thawk ih sin tuni tiang ka thinlung sung ah a caam ringring.Ka duh dawt mi Salai M.\non July 12, 2012 at 3:28 am\nLairam Deirel Salai M.\nAn hlathu a tha ih vun ngai ih hun sak tikah thinlung a fang ruahro.\nKan nauhak lai ih ka u le pawlin khawlak ah vak ih Ttingtang thawi an rak sak lai,\nMisual pawlin ka u an hruai ih a rualpa in “Salai Raltha” timi khawlak a len phah, zan thlapi vang ih a vun sak lai ka vun ruah tikah ka mitthli a tla theu. Tui can ah Mai Ma Kim ,zaihla lam ih kan Falam ti hmaihngal tu le cawisangtu ih fiang ruahro in a sak mi ka ngaithlak tikah lung a leng sinsin.\nAsinan, cangantui’ ngan vekin (keimah vek hnam feeling nei tuk tu pawl hrangah cun) ruah ding cu a tam nasa in ka thei..\nMai tawng te cawisan le mai miphun ,thangthar nonawn pawl cawisan thiam hi kan tul nasa in ka hmu.\nSalai M, zuam sinsin aw.\nDear Salai Ni Peng,\nHakha mi na si ding tin ka ruat.\nKa mangbang mi cu, Hakha pawl tlukih lungrualnak thu rel tam hi miphun dangah an um lo.\nAnmah pawl tlukih mai miphun hrang lawng ruattu khal miphun dangah an um cuang lo!!!\nMeaning, nan tongkam lawngin miphun dang nan duhdawt.\nNan cafung lawngin lungrualnak thu nan rel.\nA taktakah cun…………………. you/we know the rest///\nSalai Sun Ceu ih “Lairawn” a ti mi kha “Laitlang” tinak a si zik lo.\nKalay-Kabaw hrut, a sehvel khuapawl khi Lairawn a si.\nLaitlang cu tlang parah a um ih, Lairawn cu hmun rawn ah a um.\non July 13, 2012 at 1:39 am\nSirori! Kanmah le kanmah cawisang loin hnamdang kan va cawisang tum le cu zonih in cawisang nawn ding? Hnamdang Ka hnawl si loin ma’i khuate uar in kan cawisang thiam a tul. Na rawn ti tha tuk.\nCangan tu in mipi hnenah ruahnak thar a pe asilo le ruahnak thar a dil a si tin ka hmu.Nan commented pawl siar an nuam ,ca ngan tu a thiam,commented tu pawl nan thiam,Siar an nuam zet.Thuruat ding tampi cu a suak duh nasa\non July 13, 2012 at 7:44 am\nA thu tlangkawmnak cu amak dupdo, ka uar riai.\n“Keicu hlasak thiam ka silo, Hla phuahthiam milar khal ka silo, Awnmawi tum thiam khal ka silo. Keicu Falam pa, Falam Calai duhpa, Falam ngaina pa, Falam Hla duhtuk pa pakhat ka si.” ti rori a si.\nSALAI NI PENG says:\non July 17, 2012 at 9:17 am\n!@Sahrivaithun, Hakha mi tin maw in ruat. Na sualtuk zo. Cun le HAKHA PAWL khal an tongkam lawng le an ca fung lawng in lungrualnak an rel le, rel khal rel lo ii, tiannak sinsin lawng a rel theo tu Falam nak in cu an tawk deuh lai tinak a si cu.\nA tu ka chim duhnak cu ruat cio uh aw la, ” Ziangah Dawt Hlei Hniang cu an fial, Falam mi aw ttha teh an um nawn lo maw? ” timi adang ziang rel duh mi a um kem. Hi mi par te ah ca ngan tu pa hi ka ti duh mi a si.\nSalai M, hla hi a mah lai ahcun a mak tuk ti nan rel cio. Kei cu ka thei lo ii, a tu lanwgsi ka thei. Ka uar zet. ka lungkhal a awi. Asinain, Falam Laizo tong hrawm awk mi lawng nih thei dingah teh a pam nan ti lo maw? CHIN mi za tein thiam ding intuah aw la, nan sung lo ding. Khi mi vek nan thinlung ruangah si ko ding ka ti. A tu lawng ah kei ka thei. Nan rel dan ahcun Hi hla hi a rei pah thlang a bang. Amah Mai Dawt Hlei Hniang hman a ziang hman a poi lo thei men. Dawt Hlei Hniang hrang ah ka thin na si lo in, Maltete Local tuk in thu nan rel theo pang pei ka tinak si. Kei cu CHIN lawng ka hrang ah a thu pi.\nKa losim rih ding, Kei ka Phun cu CHIN -> Khualsim ka si.\nCun le CT Admin nih khal ca ngantuk min ka thup sak a ti.\nThil tha tuahnak par min thupsak le cu a poi lem lo ka ti.\nCu na min Sahrivaithun maw ? namin tha zet ual. Kei cu min thup ka ngei lo..\nSalai Ni Peng\nSalai M thu hi na thei dah lo ngai a si ding. Salai M hi Taungphila S.H.S.(2) kiang inn pa khat ih an din thawk ah nauhak te ka si nan ka rak tel ve. Salai M cu kan uar tuk, an hla khal kan ngaisang in kan duh.\nFaksel tu in ziang ruangah Dawt Hlei Hniang an sakter a ti mi hi ka theihthiam pi nasa. Hla buk dangah cun siseh la cun rel ding a um lo. FA HNIANG ZUUN hla kha a thiam in ngai a nuam nan, a aw ah dang lam nak te a nei. Salai M hi kan Falam mi cu in ciahneh nasa.\nSalai M a thei dah lotu in faksel nak ih nan ca ngan ka siar tikah “Uico Lo feh tel ve” vek si in ka ngai.\non July 18, 2012 at 3:09 am\nJames , Na chim mi a dik na sa.\nUico Lo feh te ve khal ka bang men thei.\nKa sim cia vek in A hlacu ka uar zet. A sinain a tuanthu ka thei lo. Khi mi ah ka buai lo.\nCu mi le hi vek in Public ah post mi a si ih kei mah vek in a thei lo tu an tampi ding ka zum. Kei mah nak in na sawn in a ruat tu an um ko ding. A thei cia na hrangah cu theithiam ko ding. Ka hrangah khal a poi lem lo. Asinain Hakha, Tedim, Thantlang tivek in a siar mi khal a um ve ding ka zum. Tongkam fangkhat a si nain dik lo pin hmailam hrang a siat ter ti ka ruat ruangah ka tel mi si.\non July 18, 2012 at 7:44 am\nSalai Ni Peng, Falam Peng sung ih a tam sawn cu maw an thinlung a fiak lutuk, an thil le ri pawl zianghman mi dang ih hmuh le tham le thiam le hman le neih ve an phang lutuk, an neih sun le kil him thiam lo, midang hnen ih si le a tha mi cawn le lak lam le thiam cuang lo, an lung le ruh em em, Falam mi hi fim bik le thiam bik le thei bik, le Lal bik ah an ruah awk lai ah Distict tla an buai lala mei kha,\nAn mai mi le sa le an co hlang duh lo i Suh Kyi vek men tla hi Falam ah an mai thu ten an can tir tum men, zangfak za an si\nSailai Feilung says:\non July 18, 2012 at 12:18 pm\nSalai M CD, hla thar ngaitlak ding cun Music tumtu Band thleng a tul. Music ngai tlak lo. Musi Orig hman a tluk ual lo.\nCun Hlasaktupawl rem an tul deuh. Ka duhdan ah tla cun Chin (FALAM) love song saktu hmuahhmuah tel thluh sehla. Hlasak thiam suak thar khal tel thluh sehla lungrualnak hnget sin ding. Salai M Band hi kan miphun mitvangtertu le kilhimtu, kan miphun hruaitu pakhat ih a rak tel ve ruangah Groups tenau tuk vek cun cangvai lo sehla duhthu a sam na sa ding. SALAI M San lai ih Music tumtu dam lai khal an um. Sekan ah tla a dam laimi an um.\nSalai A TaK, na rak aa tak2 a c cu!\nAsung lam thu hmu lo.\nMit nei c khua hmu lo leitlun ah nangmah lawng na c!\non July 19, 2012 at 9:13 am\nDear Salai Atak,Salai na ti awk cun Falam mi cu na si ve ding nan si khawh aw ka ti.Falam pawl in kanmah thu ten Suh Kyi Falam miphun ah ka rak la lut ti ka thei dah lo e,Pi Suh Kyi Chin mi a si maw timi a si kha,Suh Kyi cu Falam miphun a si ti si lo in Chin a si maw ti sawn a si kha,ca ngan tu ih ngan lo mi kha va bet ciamco hi a ttha ding ka zum lo ee,nan comments kha ralring deuh uh ,\nKei ka hrangah cun Salai M a ‘tha! Zovek in kan hla an sak, an lei,an ngai ti cu hitin a si, a tam le a ‘tha sinsin, nan kan mah Falam pawl hi mai taw hlip vek kan tam thei zet, kan miphun, kan calai, kan ram duhdawtnak ih hna ‘tuantu mualphoh in, in hruaitu pawl in Chinmi bangran ten zoh,thleidang lo ding in in zirh, a ‘tha, nan mi tampi cu mai thu mai hla ngaina,duhdawt,uar sawn lo in mi thu le hla kan uar, ka duh sawn ‘theu cu a poi tuk, nan zum lo le, Falam nu| pa ih thu le hla a neihmi va zoh hnik, an Phone, DVD, ‘tap, tvk in a phuang ding, thuamhnaw ‘tha hruh thei lo khal asi le mai Taw cu hlip lo ding.\non July 20, 2012 at 4:01 pm\nLeen Hling Par\nA hmin hman Aa Tak\na si cu teh, ngaithiam a tul ko.\nKhaw Ruah Har says:\non July 21, 2012 at 2:01 am\nKhua pakhat ih fala nu pasal an neih ter zik ih a nulepa in an neihter tum mi pa kha a duh lem lo.asinan, a nulepa cun nu te nei ko aw, na neih asile nan neihawk puai ah Salai M kan lo kawh sak kei Live show kan lo tuah sak ding an ti ih, cuti cun tluangten an nei aw sal an ti.\nKa rel duhmi cu, Salai M Original kan zohsal tikah, tui a rung suahsal mi thawi khaikhin tikah an tan aw tuk. Tuitum ta hi cu Music tla hi an te nau tuk deuh ngai Salai Feilung na ti dik. “Mi har i dar al” an ti hrawng khi an bang. Hlasaktu pawl cu an tawk pam ko. mi pahnih khat cu ngai tlak lole ziang ti lam hman i ngaidam theih lo an um e..keicu a original te khan ka lung i len bik ko. Ziang khal le tlangval pawl thin nau le riahsia lo ten,,pa le pawl cu nan rak tluk deuh lo ngaingai hokhaw…Salai M ,voikhat in tuahsal sehla ka duh. ropi zet in. tuitum hi “a hmin i suah ve men” in ka thei ” a mi har i dar al ” hrawng an si.\non July 21, 2012 at 9:56 am\nLeen Hling Par, a tu vek in Falam pawl hi kan tong theo ruangah pan hi na khal ka tel ve nak. Salai AaTak cu ” Salai Na Si ii , Falam cu na si ve ding ti vek”.Salai Aatak kha na aa taktak na ti nain, nangmah nih na lon deuh ual. Salai Le Mai cu Kan mah Falam ta cek lawnglawng ah nan ruat lala. http://zanilian.blogspot.sg/2012/03/chin-minhmaithlak-salai-le-mai.html\nHina ka tel pang nak khal hi tuanthu ka thei ruangah a si lo. Salai M kong ka thei ruang ah a si lo. Na Na ngan theo le Nan Mah, Kan Mah , Nang, Kei timi Idea hi nan mang theo ruangah Mino pawl hrawngah a tha lo ding ti ka ruat ii ka tel nak si. Ka cawlthlang pei maw ka ti ih. ka poksal lala.\nKei cu na Aa tuk, ka lo ti lo ding. Na thei lo ruangah ka lo sim ding. Salai , Mai min cu ACHO CHIN pawl hmang mi a si. Salai Ram Ling Hmung hruainak in Kha Sah yah ah CHIN mi kan za teih Min hmai lam ah hmang ding in thu rel cat nak an ngei. Asinain Tedim Mihret khat nih an duh lo ii, Tang le Lia cu an hmang thotho. Salai Le Mai cu Fala le Tlangval tinak si ko. Falam lawng nih salai le Mai an hmang lo.\nHlawn Dawh Thang,na sim dik nasa,\nSalai Ni Peng,na thei zet in I runsim ah ka rak lo ruat.Link tla in run pe nan nangmah in na siar lo a si ding ka zum.Salai ,Mai cu tlangval/fala tinak a si na ti cu na palh nasa,Hnamdang pawl in Kan Hmin hmaiih Salai le Mai ret kha nan ning a zak ttheu si,Kan nih Falam miphun pawl cun kan hmang,Curngah si Salai le Mai cu Falam miphun ta lawng vek ih a cannak cu,eg.Mai Far Men Par hi fala a si lo.Fate nei NU a si ti na theih a ttul.Kha thulu thawn mil aw lo in comments mi a suak thlang,\nCT le casiar tu nanzate parah ngaithiam ka lo dil.Kan thulu le kan commented a pial aw deuh ih si kha.\nSalai Aa Tak says:\nKei pakhat hmin Aa Tak ti awk ruangah mi aa ti nak a si lo, Falam pawl nan at lukhing tuk ruangah ka hman sawn mi a si.\nTedim pawl ih Salai le Mai an hman duh lo ruangah mi tam sawn in nan sawisel,\ntu Salai ka ti awk ruangah Falam mi na si tengteng na ti cu Salai ti mi cu Falam ta lawng ah maw na ruah, Mi Aa Ruh Seh na si awm hi Leen Hling Par,\nSALAI TI MI HI NA PAI PHUAH CAWP LE NA PAI PAWLCAWP IH RA SUAK MI A SI LO, NA TA LAWNG A SI LO, FALAM TA LAWNG A SI LO, CHIN MI PUM IH TA,\non July 22, 2012 at 6:13 pm\nLeen HLing Par,\nKa lung awi ve. Ka comment a lampial ko nain, Khi mi Article link le Blospot kha kei mah ngan mi a si. Ka thei tawk. Ka bantawk in ka ngan mi a si. Khimi blospot sung hmuahhmuah kha kei ngan mi an si ko.Kei nih cun ka thei pek in Falam ta vek in ka ruat dah lo. A hmang duh lo tu khal um cu an um ko. A tam sawn cu, kan mah lai , zo, pawl nih khal a dang kan ngei ko ti in bi zet a ruat mi an um ve ruangah a si. Cun Pahnihnak Falam za tein si lo nain, nangmah vek minungpawl nih Falam ta lawngvek in an rel theo ii, Tedim , Hakha ,Thantlang kan hmang mi a um ve ko timi ruahnak an ngei ti in ka hmu. Falam ta vek ruat hmanh ah, langsar ciamco a ttul lo ka ti pan teh. Midang a hmang duh lo mi pawl in an hmang duhnak ding tu kha ruatsuak in relsawn ding ka lo duh sak..\nKasualnak aum le in ngai thiam aw,\nHre Aa (Salai Sihni) says:\non July 23, 2012 at 6:54 am\nUle Nau Pawl, In ruat thiam hram uh .. Ka thlacammi kim sehlaw thong kan thlak thluh ding ka zum … 😀\nHitin ka cam cu teh;\n‘Bawipa, Chinmi hi kanmah ten, uk theihnak kan ngah tikah kan MPs le in hruaitu pawl hi lungrual nak pe hram hi aw-la, Rule of Law a lennak ram in siter hram … IT lam in a thiam zetmi miphun in siter hram aw. Motor lamzing hmanh ka neih hrih lo a si hal khal le .. in siter hram aw …. cu tivek caan lawngah Chinmi in upadi tha zet tangka kan um dingih racism thu a simmi le email in nganmi khal kan kai ter IP thong kan hawi thei hai ding ih thonginn ah kan sanh ttul le sanh, ttul lo le dantat .. cu tikah i rule of law tang ah kan um lawngah … Falam e, Halkha le Tedim e, Zo, Lai, Asho, Khumi timi khal … culture of mutual respect le human rights timi zalennak thawng, kan ram kan mawiter ding, nuamter ding … ‘ Unity in Diversity kan ti rero mi ti thla a ttul nawn lo dingih, kaa tla a bang nawn lo ding …’\nThlacam in bawm ve uh …..\nHre Aa (Salai Sihni) :D says:\nUle Nau Pawl, In ruat thiam hram uh .. Ka thlacammi kim sehlaw thong kan thlak thluh ding ka zum …\n‘Bawipa, Chinmi hi kanmah ten, uk theinak kan ngah tikah kan MPs le in hruaitu pawl hi lungrual nak pe hram hi aw-la, Rule of Law a lennak ram in siter hram … IT lam in a thiam zetmi miphun in siter hram aw. Motor lamzing hmanh ka neih hrih lo a si khal le .. in siter hram aw .. in siter hram aw …. cu tivek caan lawngah Chinmi hi upadi tha zet tangah kan um dingih racism thu a simmi le email in nganmi khal IP thong kan hawi thei hai dingih thonginn ah sanh ttul le sanh, ttul lo le dantat .. cu tik vekin rule of law tangah kan um lawngah … Falam e, Halkha le Tedim e, Zo, Lai, Asho, Khumi timi khal … culture of mutual respect le human rights timi zalennak thawng, kan ram kan mawiter ding, nuamter ding … ‘ Unity in Diversity kan ti rero mi ti thla a ttul nawn lo dingih, kaa tla a bang nawn lo ding …’\nThlacam in bawm ve uh ….. 😀\non July 23, 2012 at 7:47 am\nDear Salai Aa Tak le Salai Ni Peng,\nNan commented ka siar ih kel pa ttan in nan ttang nasa in ka lo hmu ih ka hnih tla a suak men hahahaha\nSalai Aa Tak,na aa tak tak si hi maw,at khat in lo bet sehla cu sentlung pawng na khit ko ding.Na ttong kha a hriam nasa ih a kiak mei ding ti kha hngilh hlah aw,na ti keng ko nasa,hmaton in be aw si sehla cu I keu zo ding ka lo zum,hiti vek ih a thu lawng ih ti kung ko hin ziang saw a tthat hnem pi mi a um cuang?Na diriam ko in ttongvsutso ko aw,kei cu ka zianghman a poi lo ih ka hna hman a thak lo.Nang cun Lung Ruh Seh I ti ahcun nang cu k hnak in na luar kai sawn ding ti khi ka sim ngam rori,ziang khal le nang lo el hi ka hrangah tthat hnemnak a um cuang lo,ca siar tu ca siar nuam lo ter tu ah a cang men,kan nih cu kan aa nan nan nih fim aw ter pawl kha nan fim cuang lo ti kha na theih a tttul,.,\nSalai Ni Peng,na commented ka siar ih nangmah le\non July 23, 2012 at 7:51 am\nSalai Ni Peng,na commented ka siar ih nangmah le nangmah na el-aw rero si lo maw?na ttong in nangmah lala a lo awk ti tla kha na theithiam aw lo maw?zangfah za nan si hi aw\nLeen Hling Par, Sentlung pawng cu khit ding um nawn lo ih na khit thluh zo si maw,\nA si, a thu lawng ih ti kung ko nawn hlah, kan nih cu a tak tak si kan rel, ih kan tuan,\nNa at a ruhseh tuk ruangah lo zia na hna hman a thak tham lo, thak ding in lo sim rero kha le na thei thiam cuang si lo, thil hi na thei thei lo tuk, mang na ti bang\nFim tum awla, na zia um deuh ding si maw\non July 23, 2012 at 11:51 am\nSalai M an sunglawi riai.\nAi ze….kei mah nih cu fiang zet in ka lo sim ka ti nain, na rak theithiam lo maw? Leen Hling Par/ Kei mah le kei mah cu ka el awknak ka thei aw lo nain, ziang mit in maw, na rak zoh ii ka thei ve lo. Si len in ngaithiam men aw, El awk rero ding ah ka ngan mi a si lo. Thil kan ruat dan tete mal tete kan thleng a ttul ti ka duh san mi si ko. Hi na comment na siarnak thawng in na thinlung na rem deuh le, lungawi mi a si ko…Cun Salai Aa Tak, thawn hi a thei awk rualpi khal in ruat men thei. Kan thei aw dah lo so khaw, a si nain, Salai Aa Tak hi ka hmu dah lo nain, CHIN timi a spirit le a tongkam cung upatnak ka pe si…( Lai to Chin, Zo to Chin, etc..kan ruatnak hun thlengthei seh la) timi ka fehpi dan a si ko. Ka lungawi, ka lo buaiter tuk le in ngai thiam aw,…..\nMai Bingbi Par says:\non July 27, 2012 at 10:56 am\nCa siar tu kan za ten ca kan siar tik ah a hmai sa bik ah ca ngan tu ih duh nak fiang tum hmaisa sehla cu hnu lawngah let sehla el awk a mal ding. Tong fangkhat le ca fangkhat in ti duh san tam pi a nei thei ti mi tla kan theih a tha. CHIN thing lung ka nei ti si phun hnam hmin tel le ve te ih ca ngan tu ti duh nak bik thei cuang si lo ih tongpatan ih tang kan tam tuk ih a poi tuk. Thinlung tel lo Kaa lawngih lung rual tum cu hlawh tlin a har awm ee.\nSalai NI PENG blog ih catial te hna cu zo vek nih tla ngan thei si ih maw blog ngan mi dihlak in hman theh ti ding in cu leilung pi tla a phen ah a cang sual lai. Chinworld.info sung ta ca uk pawl na sim le hmaan ah rinsan a tlak sawn ding. kha mi website ah salai le mai a thok nak le an hman nak tha ten siar aw Laimi-Chin kan dih lak na ti mi cu na hmaanbak si.\nHre Aa na thlacam nak kim hram sehlaw i rule of law maw cu hnak ih khoh sawn tla suak hram seh..\non October 12, 2015 at 6:19 am\nhla lam cu ka ngai sawt sawt ko nan ca siar paih zet mi ka si. na ca ka siar rero tik ah ziang vek mi nung le mi khun ti cu a fiang zet. Article khal na ngan thiam ko. A sinan sam mi cu na nei..


Innsang Pakhat Cu An Rawlei Laiah Namtong In An Sat, 2 An Thi Ih 2 In Hliam Nazet An Tuar – Meifar\nMon State, Mawlamyine khawpi, Myaing Thar Yar veng sungih um innsang pakhat cu November 13, 2021 zan nazi 7:30 hrawngah zanriah an ei. Cutin an rawlei laitak ah an hnaṭuantu hlun in ava lutchilh ih namtong in a sat ciamco, innsang pabik le a fapa kum 7 mi cu a hmun ah an thi cih.\nA nupi le a fanu kum 13 mi khal hliamhma nazet an tuar. Innsang nubik ih lu, hngawng le kutngel tan zikte in hliam a tuar. An fanu kum 13 mi ih lu le hngawng ah nam ih sahnak hliamhma nasa zet a tuar ih Mawlamyine siizung ah an tuamhlawm rero lai.\nTui dinhmun ahcun an nunnak hrang seherh um tuk cu an si nawn lo tin mibawmtu pawlkom in an rel. Hliamtuar innsang nu in “Nam ih sattu cu a hlanah an hnaṭuantu a si. An dawr ah hnaṭuan in arak um, nupi nei lai a si nan nupi dang neih a tum ruangah amahten hnaṭuannak ihsin a suak thu pawl mibawmtu hnenah a sim.\nZiangruangah a hnaṭuannak hlun a pu tei innsang cu namtong in ava sat ti cu theih a si hrih lo, tualthattu hi tutiang an kai ngah hrih lo ih an hawl rero lai.